கெட்கோ விவகாரத்தில் மஇகா தலைவர்கள் வாயை மூடிக்கொண்டு இருப்பதா?

சிரம்பான், நெகிரி செம்பிலான், பகாவ் கெட்கோ நிலக்குடியேற்றக்காரர்கள் விவகாரத்தில் எதுவுமே நடவாதது போல மஇகா தலைவர்கள் வாயை மூடிக் கொண்டு சும்மா இருப்பதா? என்று மஇகா உதவித் தலைவரும் மேலவைத் தலைவருமான டத்தோஸ்ரீ எஸ். ஏ. விக்னேஸ்வரன் ஆவேசமாக பாய்ந்துள்ளார். கெட்கோ ஒரு தனியார் நிர்வாகம். நஷ்டத்தில் போய்விட்டது. ஆனால், இன்றைக்கு அது பிரச்சினையாக உருவெடுத்துள்ளது. இவ்விவகாரத்தில் நாம் வாயை திறக்காவிட்டால் மஇகாவைதான் மக்கள் குறைகூறுவார்கள் என்று விக்னேஸ்வரன் எச்சரித்தார். நேற்று முன்தினம் காலை 10 மணியளவில் போர்ட்டிக்சன் குளோரி பீச் தங்கும் விடுதியில் மஇகா தெலுக்கெமாங் தொகுதியின் 25 ஆவது மாநாட்டை தொடக்கி வைத்தபோது விக்னேஸ்வரன் மிக ஆவேசமாக பேசினார். இந்த கெட்கோ நிலக்குடியேற்றக்காரர்கள் விவகாரத்தில் பாதிக்கப்பட்டவர்கள் நமது இந்தியர்கள். காய்க்கின்ற மரம்தான் கல்லடி படும் என்பார்கள், அதற்காக இந்த விவகாரத்தில் நாம் சும்மா இருந்து விடக்கூடாது. மஇகாவினால் மட்டும் தான் பிரச்சினைகளை தீர்க்க முடியும். வேறு யாராலும் பிரச்சினையை தீர்க்க முடியாது என்று அவர்களுக்கும் தெரியும் என்றார் விக்னேஸ்வரன். இதனிடையே நேற்று முன்தினம் நடைபெற்ற மஇகா மத்திய செயலவைக்கூட்டத்தில் இந்த கெட்கோ நிலக்குடியேற்றக்காரர்கள் விவகாரம் பூதாகரமாக வெடித்ததாக தெரிகிறது. கூட்டத்தில் விக்னேஸ்வரன் அது குறித்து மிக காரசாரமாக விவாதித்ததுடன் நெகிரி செம்பிலான் ஆட்சிக்குழு உறுப்பினர் டத்தோ மாணிக்கத்தின் மீது பாய்ந்துள்ளதாக கூறப்படுகிறது. கெட்கோ நிலக்குடியேற்றக்காரர்கள் விவகாரம் இந்திய சமுதாயம் சம்பந்தபட்ட ஒரு விவகாரமாகும். இந்த விவகாரத்தில் மஇகா எதற்காக மௌனம் காத்து வருகிறது என்றும் விக்னேஸ்வரன் காரசாரமாக கேள்வி எழுப்பினார். நெகிரி மாநிலத்தில் நமக்கென்று ஓர் ஆட்சிக்குழு உறுப்பினர் மாணிக்கம் இருக்கிறார். அவரிடம் கேட்கும் போது எனக்கு தெரியாது என்று கூறுகிறார். இந்த நிலக்குடியேற்றக்காரர்கள் விவகாரம் மாணிக்கத்திற்கு எப்படி தெரியாமல் போனது. இவ்விவகாரத்தில் இதுவரையில் மாணிக்கம் என்ன செய் துள்ளார் என்று விக்னேஸ்வரன் பாய்ந்தார். இந்த விவகாரத்தில் ஒரு பார்வையாளரை போல மஇகா வேடிக்கை பார்த்துக்கொண்டு இருப்பதா என்றும் அவர் கேள்வி எழுப்பியுள்ளார். இந்தப் பிரச்சினையை மஇகா கவனிக்காமல் விட்டதனால்தான் மற்றவர்கள் இந்த விவகாரத்தை முன்னெடுக்க வேண்டியதாகிவிட்டது. இந்த விவகாரத்தில் மாணிக்கமும் மஇகா தலைமைத்துவமும் ஒரு போதும் வேடிக்கை பார்த்துக்கொண்டு இருக்க முடியாது. தற்போது அந்த குடியேற்றக்காரர்களின் நிலப்பகுதியில் ரப்பர் மரங்கள் வெட்டி எடுக்கப்பட்டு வருகிறது. வழக்கு நீதிமன்ற நிலுவையில் இருக்கிறது. அதுவரையில் அங்கு மரங்கள் வெட்டி எடுக்கப்படுவது தடுத்து நிறுத்தப்பட வேண்டும். அதற்கு கட்சியின் தலைமைச் செயலாளர் டத்தோ சக்திவேல், நெகிரி செம்பிலான் அரசாங்கத்திற்கு கடிதம் எழுதி வழக்கு விசாரணை முடியும் வரையில் மரங்கள் வெட்டப்பட்டு ஏற்றப்படுவது நிறுத்தப்பட வேண்டும் என்று கேட்டுக்கொள்ள வேண்டும் என்று விக்னேஸ்வரன் அறிவுறுத்தியதாக தெரிகிறது. கெட்கோ நில விவகாரத்தில் தங்கள் உரிமை பறிபோவதாகவும் தங்களுக்கு வாக்குறுதி அளிக்கப்பட்டு இருப்பதை போல 8 ஏக்கர் நிலம் வழங்கப்பட வில்லை என்றும் தனியார் நிறுவனத்திற்கு எதிராக தாங்கள் தொடுத்துள்ள வழக்கு தற்போது நீதிமன்றத்தில் நிலுவையில் இருக்கும் போது அந்த தனியார் நிறுவனம் எவ்வாறு ரப்பர் மரங்களை வெட்டி லோரியில் ஏற்றிக்கொண்டு செல்ல முடியும் என்று நிலக்குடியேற்றக்காரர்கள் போராடி வருகின்றனர். சில தினங்களுக்கு முன்பு அவர்கள் இரு வெவ்வேறு சம்பவங்களில் போலீசாரால் கைது செய்யப்பட்டுள்ளனர். தங்கள் நிலப்பகுதியிலிருந்து மரங்கள் வெட்டி ஏற்றப்பட்ட லோரிகளை வழி மறித்து அவர்கள் போராட்டத்தில் ஈடுபட்டதால் போலீசாரால் கைது செய்யப்பட்டனர். இந்த விவகாரத்தில் நெகிரி செம்பிலான் மாநில அரசாங்கம் விட்டுக்கொடுக்கும் போக்கை கடைப்பிடிக்காது என்றும் வழிமறித்து போராடும் சம்பந்தப்பட்ட தரப்பினருக்கு எதிராக சட்டம் பாயும் என்றும் கடந்த வெள்ளிக்கிழமை எச்சரித்து இருந்தார்.


தமிழ் சமூக மக்களுடன் இணைந்து பிரதமர் ஜஸ்டின் பொங்கல் கொண்டாடினார்

ஒட்டாவா,

கனடாவில் 2016 ஆம் ஆண்டு எடுக்கப்பட்ட கணக்கெடுப்பின் படி ஒரு லட்சத்து ஐம்பத்து ஏழாயிரம் தமிழ் மக்கள் வசித்து வருகின்றனர். அந்த ஆண்டு அக்டோபர் மாதம் கனடா மக்களவை அறிவிப்பு ஒன்றை வெளியிட்டது. அதன்படி ஒவ்வொரு ஆண்டும் ஜனவரி மாதம் தமிழ் பாரம்பரிய மாதமாக கொண்டாடப் படுகிறது.

இந்நிலையில், நேற்று  கனடாவில் உள்ள தமிழ் சமூக மக்களுடன் இணைந்து பிரதமர் ஜஸ்டின் பொங்கல் பண்டிகை கொண்டாடினார். அப்போது, தமிழ் பாரம்பரிய ஆடையான வேட்டி அணிந்து பொங்கல் வைத்தார். இவ்விழாவில் டோரண்டோ மாநகர மேயர் ஜான் டோரியும் கலந்து கொண்டார்.

ஜஸ்டின் மற்றும் ஜான் இணைந்து பொங்கல் சமைத்தனர். பின்னர் ஜஸ்டின் தமிழ் மக்களிடையே பேசினார். அவர்களுக்கு பொங்கல் வாழ்த்துகள் கூறினார்.


வெளிநாடுகளில் உள்ள வடகொரியர்கள்  இணையத்தில் தொடர்பு கொள்ள தடை !

கிம் ஜோங் நாமின் கொலை குறித்த செய்திகள் பரவுவதைத் தடுக்கும் வகையில் வெளிநாடு களில் உள்ள வடகொரியத் தொழிலாளர்கள் விவேக கைத் தொலைபேசிகளின் மூலம் இணையத்தில் தொடர்பு கொள்ள அந்நாட்டு அரசாங்கம் தடை விதித்துள்ளதாக ரேடியோ ஃபிரீ ஆசியா தகவல் வெளியி ட்டுள்ளது. இது தொடர்பில் வெளிநாடு களிலுள்ள வடகொரியத் தூத ரகங்களுக்கு அது ஆணையிட்டுள்ளது. அவ்வாணைக்கு கீழ்ப்படிய மறுப்போர் தாயகத் திற்கு அழைக்கப்பட்டு தண்டிக்கப்படுவர் என எச்சரிக்கப்பட்டுள்ளதாக ரஷ்யா, விளாடி வாஸ் டக்கிலுள்ள ஒரு வட்டாரத்தை மேற் கோள்காட்டி ரேடியோ ஃபிரீ ஆசியா கூறியுள்ளது. வெளி நாடுகளிலுள்ள வட கொரியத் தூதரகங்களிலுள்ள அதிகாரிகளுக்கும் இணையத் தொடர்பு வசதி தடை செய்யப்பட்டுள்ளது. வடகொரியத் தலை வர் கிம் ஜோங் உன்னின் ஒன்றுவிட்ட மூத்த சகோதரர் கடந்த பிப்ரவரி 13இல் கேஎல்ஐஏ2 இல் நரம்பு மண்டலத்தை செயலிழக்கச் செய்யும் தடை செய்யப்பட்ட விஎக்ஸ் ரசாயன நச்சின் மூலம் கொல்லப்பட்டார். மேற்கண்ட ஆணை வெளி யானது முதல் வெளிநாடுகளிலுள்ள வடகொரியத் தொழிலாளர்களின் விவேக கைத்தொலைபேசிகள் அங்கொன்றும் இங் கொன்றுமாக ஆய்வு செய்யப்பட்டதாகவும் அவ்வட்டாரம் கூறியுள்ளது. மேற்கண்ட தடையாணை ஜோங் நாமின் கொலை குறித்த செய்தி வட கொரியா வில் வேகமாக பர வுவது தொடர்பில் பிறப்பிக்கப்பட்டுள்ளதாகத் தெரிகிறது.


மலாய்காரர் அல்லாதவர்களின் குடியுரிமையை பறிக்கச் சொல்வதா?

1957க்கும் 1970க்கும் இடையே குடியுரிமை வழங்கப்பட்ட மலாய்க்காரர் அல்லாதவர்களின் நிலையை அரசாங்கம் மறு ஆய்வு செய்ய வேண்டுமென கோரியிருக்கும் ஓர் இனவாத அமைப்பை பார்ட்டி பிரிபூமி பெர்சத்து மலேசியா (பிபிபிஎம்) கட்சியின் இளைஞர் பகுதி தலைவர் சைட் சாடிக் அப்துல் ரஹ்மான் நேற்று சாடினார். பாரிசான் பெர்திண்டாக் மலாயு இஸ்லாம் (பெர்திண்டாக்) என்ற அந்த அமைப்பின் இந்த இன ரீதியான உணர்ச்சியற்ற எரிச்சலூட்டக்கூடிய செயலைக் கண்டுதான் வெறுப்படைவதாக பிபிபிஎம் நிறுவன உறுப்பினரான அவர் ஓர் அறிக்கையில் கடுமையாக சாடினார். நான் ஒரு மலாய்க்காரர். ஆனால், முதலில் ஒரு மலேசியராக இருக்கவே நான் விரும்புகிறேன் என்று அவர் கூறினார். இந்நாட்டில் ஒரு பொதுவான குடையின் கீழ் அனைத்து இன மக்களையும் ஒன்றுபடுத்துவது மலேசியர் என்ற அடையாளமே என்று அவர் மேலும் கூறினார். பெர்காசா, மலேசிய முஸ்லிம் பயனீட்டாளர் சங்கம், யாயாசான் ஜிபிஎம்எஸ், பெம்பலா ஆகியவை உட்பட 22 அமைப்புகள் பெர்திண்டாக்கில் இடம் பெற்றுள்ளன. மலேசியா சுதந்திரம் பெற்ற பின்னர் மலாய்க்காரர் அல்லாதாருக்கு குடியுரிமை வழங்கப்பட்ட விவகாரத்தில் கூட்டரசு அரசியலமைப்புச் சட்டத்தின் கீழ் நிர்ணயிக்கப்பட்ட விதிமுறைகள் மீறப்பட்டிருப்பதால், அது மறு ஆய்வு செய்யப்பட வேண்டும் என்று பெர் திண்டாக் பேச்சாளர் முகமட் கைருல் அஸாம் அப்துல் அஸிஸ் நேற்றுமுன்தினம் கூறி யிருந்தார். ஒருவருக்கு குடியுரிமை வழங்கப்படுவதற்கு முன்னர் சம்பந்தப்பட்டவர் விசுவாசப் பிரமாணம் எடுக்க வேண்டுமென கூட்டரசு அரசியலமைப்புச் சட்டத் தின் அட்டவணை 1 இல் குறிப்பிடப்பட்டிருப்பதாக கைருல் செய்தியாளர்களிடம் கூறினார். எனினும், இந்த நடைமுறை 1957க்கும் 1970க்கும் இடையே தவிர்க்கப்பட்டிருக்கிறது. இதன் காரணமாக 17 லட்சத்து 50 ஆயிரம் பேர் மலேசிய குடியுரிமைப் பெற சாத்தியமாகி இருக்கிறது என்று அவர் கூறி யிருந்தார். சக மலேசியர்களின் குடியுரிமையை ரத்து செய்யும்படி கோருவதன் வழி இந்த பொறுப்பற்ற அமைப்பினர் நாட்டின் ஒருமைப்பாட்டை சீர்குலைக்க முயற்சி செய்வதாக சைட் சாடிக் குறிப்பிட்டார். நாம் பல ஆண்டுகளாக ஒன்று சேர்ந்து ஒரே மக்களாக வாழ்ந்து வருகிறோம். நாம் ஒன்றாக உணவு உட்கொண்டிருக்கிறோம். ஒன்றாக பள்ளிக்குச் சென்றிருக் கிறோம், ஒன்றாக பணியாற்றி இருக்கிறோம். ஒன்றிணைந்து போர்களில் ஈடுபட்டிருக்கிறோம். இருந்தபோதிலும் இந்த நன்றி மறந்த மலேசியர்கள் ஒற்றுமை வரலாற்றை அழிக்க முயற்சி செய்கிறார்கள் என்று அவர் கடுமையாக சாடினார். பெர்திண்டாக் அமைப்பில் இடம் பெற்றுள்ள இந்த நன்றி மறந்த மலேசியர்களுக்கு மலாய்க்காரர் அல்லாத ஆசிரியர்கள் முன்பு பாடம் போதித்து இருப்பர். அவர்களுக்கு மலாய்க்காரர் அல்லாத நண்பர்கள் நிச்சயம் இருந்திருப்பர். அவர்களுக்கு மலாய்க்காரர் அல்லாத மருத்துவர்கள் முன்பு சிகிச்சை அளித்திருப்பர் என்பது நிச்சயம் என்றார் அவர். இருந்தபோதிலும் இந்த மலேசியர்களின் குடியுரிமையைப் பறிக்க அவர்கள் விரும்புகிறார்கள் என்று சைட் சாடிக் கூறினார்.


இந்தோனேசியாவில் தொடர் நிலச்சரிவு  20 பேர் உயிரிழப்பு

ஜகார்த்தா,

இந்தோனேசியாவின் மேற்கு ஜாவா மாகாணத்தில் அடுத்தடுத்து ஏற்பட்ட நிலச்சரிவுகளில் சிக்கி 20 பேர் உயிரிழந்தனர். இந்தோனேசியாவில் மேற்கு ஜாவா மாகாணத்தில் கனமழை பெய்து வருவதால் வெள்ளப்பெருக்குடன் நிலச்சரிவும் ஏற்பட்டு வருகிறது. நேற்று முன்தினம் மாலை பல்வேறு பகுதி களில் நிலச்சரிவு ஏற்பட்டது. இதில் ஏராளமான வீடுகள் இடிபாடுகளில் சிக்கி புதையுண்டன. அந்த பகுதிகளில் மீட்புக்குழுவினர் முகாமிட்டு மீட்பு மற்றும் நிவாரணப் பணிகளை மேற்கொண்டுள்ளனர்.

நிலச்சரிவில் சிக்கி இதுவரை 15 பேர் உயிரிழந்தனர். 30 பேரைக் காணவில்லை. அவர்களைத் தேடும் பணி தொடர்ந்து நடைபெறுகிறது. நிலச்சரிவு ஏற்பட்ட பகுதிகளில் இருந்து மீட்கப்பட்ட 63 பேர் நிவாரண முகாம்களில் தங்க வைக்கப்பட்டுள்ளனர்.  சுகபூமி மாவட்டம் சினாரேஸ்மி கிராமத்தில் மட்டும் 30 வீடுகள் நிலச்சரிவின்போது மண் மற்றும் பாறைகளால் சூழப்பட்டுள்ளன. அந்த வீடுகளில் சிக்கியுள்ளவர்கள் உயிரிழந்திருக்கலாம் என அஞ்சப்படுகிறது. அங்கு மீண்டும் நிலச்சரிவு ஏற்படும் அபாயம் உள்ளதால், மீட்புப் பணியில் தொய்வு ஏற்பட்டுள்ளது.


முதல் முறையாக தலைமை நீதிபதியாக ஒரு பெண்

கோலாலம்பூர்,

நாட்டின் தலைமை நீதிபதியாக ஒரு பெண்  நியமியக்கப்படக்கூடிய சாத்தியக் கூறுகள் வலுவாக இருப்பதாக தெரிவிக்கப்படுகிறது. அண்மையில் தலைமை  நீதிபதி ரிச்சர்ட் மலான்ஜும் பணி ஓய்வு பெற்றுள்ளார். இவருக்கு பதிலாக தலைமை நீதிபதி பதவி நியமனத்திற்கு மூன்று பெயர்கள் ஆட்சி யாளர் மன்றத்திடம் நீதித்துறை நிய மனங்கள் ஆணையம்  அனுப்பி வைத்துள்ளது. இதில் ஒருவர் தெங்கு மைமூன். 2006 ஆம் ஆண்டு  தெங்கு மைமூன் நீதித்துறை ஆணையராக பணியாற்றியவர். பிறகு மலாயா உயர் நீதிமன்றத்தின் நீதிபதியாக நிய மிக்கப்பட்டார். 2013 ஆம் ஆண்டு  மேல் முறையீட்டு நீதிமன்ற நீதிபதியாக பதவி  உயர்வு  பெற்றார்.

Read More: Malasyia Nanban Tamil Daily on 22.4.20


கடைகளில் பிளாஸ்டி அரிசி விற்பனை!

(எம்.கே.வள்ளுவன்) ஜொகூர் கூலாயில் ஒரு பேரங்காடி மையத்தில் பிளாஸ்டிக் அரிசி விற்பனை செய்யப்படுவதாக கிடைக்கப்பெற்ற புகாரை தொடர்ந்து அந்த பேரங்காடி மையத்திலிருந்து பிளாஸ்டிக் அரிசி வகை பறிமுதல் செய்யப்பட்டது பெரும் பரபரப்பை ஏற்படுத்தியுள்ளது. சீனா, கொரியா நாடுகளிலிருந்து இறக்குமதி செய்யப்பட்டு இருக்கலாம் என்று நம்பப்படும் அந்த பிளாஸ்டிக் அரிசி வகைகள் ஆய்வுக்கூட சோதனைக்கு அனுப்பப்பட்டுள்ளன. இதனால் மக்கள் அச்சத்தினால் உறைந்து போயினர். அரிசியுடன் பிளாஸ்டிக்கிலான அரிசியும் கலந்து விற்பனை செய்யப்படுவதாக செய்திகள் பரவி வருவதைத் தொடர்ந்து அரிசியை பயன்படுத்தும் பயனீட் டாளர்களிடையே கவலைகள் அதிகரித்துள்ளன. இந்த செயற்கை அரிசி குறித்து கூலாய் பண்டார் புத்ராவைச் சேர்ந்த எஸ்.பாஸ்கரன் (வயது 61), முதன் முதலில் போலீசில் புகார் செய்ததைத் தொடர்ந்து அதுகுறித்து தற்போது வாட்ஸ் ஆப்பில் நாள்தோறும் பரவி வருகின்றது. எஸ்.பாஸ்கரன் ஒரு நல்ல காரியம் செய்தார் என தோன்றுகின்றது. அவரின் புகாரின் காரண மாக சுகாதார இலாகா அதிகாரிகள் அவரின் வீட் டிற்குச் சென்று மாதிரி அரிசியை எடுத்துச் சென்றுள்ளனர். அதேவேளை போலீசார் அவரின் வீட்டிற்குச் சென்று விசாரணை நடத்தியுள்ளனர். விவசாய இலாகாவிலிருந்தும் இன் னும் சில இலாகாக்களி லிருந்தும் கூட அதிகாரி கள் எஸ். பாஸ்கரனைத் தேடிச் சென்றுள் ளனர்.அரிசியின் பிளாஸ்டிக் கலவை என்பது அனைவருக்கும் அதிர்ச்சி தரும் செய்தியாகவே தற்போது திகழ்கிறது. இந்த சம்பவம் குறித்து தாமான் பூலாய் உத்தாமாவைச் சேர்ந்த பி.பெருமாள் தனது ஐயப்பாட்டை வெளிப்படுத்தியுள்ளார்.அரிசியில் பிளாஸ்டிக் கலந் திருக்கிறதா என்பதை பயனீட்டாளர் எனும் முறையில் அறிந்து கொள்வதில் சிரமம் இருந்தாலும் மக்களின் சுகாதாரமான வாழ்க்கைக் காக அரசாங்கம் உடனடியாக இப்புகார் குறித்து விசாரணை மேற் கொண்டு முடிவைக் கூற வேண்டும் என பி.பெருமாள் கேட்டுக் கொண்டார். தாமான் யூனிவர்சிட்டியைச் சேர்ந்த ஐ.ஜெயசிம்மன் சில இறக்குமதியாளர்கள் மேற்கொள்ளும் நடவடிக்கையால் ஒட்டு மொத்த மலேசியர்களின் சுகா தாரத்திற்கு பாதிப்பு ஏற்படலாம் என எச்சரித்தார்.மலேசியாவில் இறக்குமதி யாகும் அரிசிகளை கண்காணிக்கும் பொறுப்பு அரசாங்க முகவர் களுக்கு இருக்கின்ற காரணத்தால் இவ்விவ காரத்தை கூர்ந்து கவனித்து அவ்வாறு அரிசியில் பிளாஸ்டிக் கலவை இருக்கு மானால் உடனடியாக நடவடிக்கை எடுக்கப்பட வேண்டும் எனவும் ஐ.ஜெய சிம்மன் கேட்டுக் கொண்டார். இதே கருத்தை வலியுறுத்திய தாமான் யூனிவர்சிட்டியை சேர்ந்த எஸ்.ஆர்.மனோகர் செயற்கை அரிசி பரவுவதற்குள் உரிய நடவடிக்கை எடுக்கப்பட வேண்டும் என வலியுறுத்தினார். அண்மைய தகவல்களின்படி அரிசியில் பிளாஸ்டிக் கலவை இருப்பது உண்மையாகவே இருக்கும் என தான் நம்புவ தாக குறிப்பிட்ட எஸ்.ஆர்.மனோகர், மலேசியாவில் அரிசியை இறக்குமதி செய்யும் நிறுவனங் கள் மீது அரசாங்கம் கூடுதல் கவனம் செலுத்த வேண்டும் எனவும் வலியுறுத்தினார். லீமா கெடாயைச் சேர்ந்த திருமதி வித்யா மோகன் மக்கள் சுகாதாரத்திற்கு பிளாஸ்டிக் அரிசி பெரும் மிரட்டலாக விளங்கும் என எச்சரித்தார். குறிப்பாக அரிசியை நாட்டிற்குள் இறக்குமதி செய்யும் விதிமுறைகளில் மேலும் கட்டுப்பாடுகள் விதிக்க வேண்டும் என கேட்டுக் கொண்ட வித்யா மோகன் பிளாஸ் டிக் பைகளையே பயன்படுத்த வேண்டாம் என வலியுறுத்தப்பட்டு வரும் இவ்வேளையில் அரிசியில் பிளாஸ்டிக் கலவை என்பது மிகவும் கவலை தரும் விஷயம் என எச்சரித்தார். பிளாஸ்டிக் அரிசியால் மக்களிடையே நோய்கள் பீடிக்கச் செய்து விடும் என எச்சரித்த தாமான் முத்தியாரா ரினியைச் சேர்ந்த எஸ்.பன்னீர் செல்வம் பிளாஸ்டிக் உபயோகம் புற்று நோயை கொண்டு வரும் என ஆய்வுகள் காட்டுவதாகவும் குறிப்பிட்டார். செயற்கை அரிசி அதிகரிக்கத் தொடங்கினால் மக் களுக்கே அது பெரிய பாதிப்பு ஏற்படுவதுடன் கிளினிக்குகளுக்கு அதிக ஆதாயம் ஏற்படும் எனவும் குறிப்பிட்டார் எஸ்.பன்னீர் செல்வம் பிளாஸ்டிக் அரி சிக்கு முழுமையான தடையை விதிக்க வேண்டும் எனவும் கேட்டுக் கொண்டார். மக்களின் அன்றாட வாழ்வில் அரிசி ஒரு முக்கிய பொருளாக விளங்குவதாக குறிப்பிட்ட கோத்தா திங்கி தாமான் கோத்தா ஜெயாவைச் சேர்ந்த பி.தேவன் அந்த அரிசிக்குக் கூட சோதனை வரவிடக்கூடாது என கேட்டுக் கொண்டார். மக்கள் நலன்களுக்கு உரிய நடவடிக்கை எடுப்பதுடன் அதற்கு காரணமா னவர்களை தண்டிக்க வேண் டும் எனவும் வலியுறுத்தினார். இதனிடையே, இந்த பிளாஸ்டிக் கலவை அரிசி குறித்த தகவல் ஜொகூரில் பரபரப்பாக பேசப்பட்டு வருகின்றது. பிளாஸ்டிக் அரிசியா? உடனே புகார் செய்யுங்கள். எங்கும் எதிலும் கலப்படம் என்பது நாம் அன்றாடம் பயன்படுத்தும் அரிசியிலும் உள்ளது என்பது காலம் காலமாக நமக்கு தெரிந்த ஓர் உண்மை என்றாலும், பிளாஸ்டிக் அரிசியைப் பற்றி கேள்விப்பட்டிருகிறோமா?மலேசியாவை பொறுத்த வரையில், உள்நாட்டு அரிசி தயாரிப்பு வீழ்ச்சிக் கண்டிருப்பதால் வெளிநாடுகளில் இருந்து அரிசியை இறக்குமதி செய்ய அரசாங்கம் நடவடிக்கை மேற்கொண்டு வருவதாக அண்மையில் தெரிவிக் கப்பட்டது. நாட்டின் அரிசி உற்பத்தியில் 30 விழுக்காடு இறக்குமதியாகும். எஞ்சிய 70 விழுக்காடு உள்நாட்டு விவசாயிகள் மூலம் கிடைக்கின்றது. அளவுக்கதிகமான உஷ்ணமும் நெல் விளைச்சலை பெருமளவு பாதிக்கும் என்பதை அவர் சுட்டிக்காட்டினார்.இதனிடையே, அண்மைய காலமாக சமூக வலைத்தளத்தில் பரவலாக வெளிவரும் போலி அரிசிக்கு மலேசியாவில் இடமில்லை என்று சுகாதார தலைமை இயக்குநர் டத்தோ டாக்டர் நூர் ஹிஷாம் அப்துல்லா திட்டவட்டமாகக் கூறியிருக்கிறார். பாடிபெராஸ் நேஷனல் பெர்ஹாட் (பெர்னாஸ்) நிறுவனம் இதனை உறுதிப்படுத்தியிருப்பதாக அவர் தெரிவித்தார். பிளாஸ்டிக் அரிசி என்று வகைபடுத்தப்பட்டுள்ள மூன்று முத்திரை வகை அரிசி இங்கு விற்கப்படவில்லை என்று அவர் சொன்னார். போலி அல்லது பிளாஸ்டிக் அரிசி தொடர்பான புகார்கள் இருப்பின் <http://moh.spab.gov>. my என்ற அகப்பக்கத்தில் பொதுமக்கள் அவற்றை பதிவு செய் யலாம். அல்லது மாநில, மாவட்ட சுகாதார அலுவலகங் களில் புகார் செய்யலாம்.


ரேலா படையின் 26 துப்பாக்கிகள் மாயம்!

இம்மாத தொடக்கத் திலிருந்து ரேலா படையின் 26 துப் பாக்கிகள் மட்டுமே காணாமல் போயின. மாறாக, 44 துப்பாக் கிகள் அல்ல என்று தேசிய போலீஸ் படைத் தலைவர் டான்ஸ்ரீ காலிட் அபு பக்கார் கூறினார். ரேலாவுக்குச் சொந்தமான துப்பாக்கிகளை விற்ற நடவடிக்கைகளில் ஈடுபட்ட ரேலா உறுப் பினர்கள் உட்பட வட பகுதியில் இதுவரை 40 முதல் 60 வயதுக் கும் உட்பட்ட 12 பேரை போலீசார் கைது செய்துள்ளதாகவும் அவர் சொன்னார். ஆரம்பத்தில் 44 துப்பாக்கிகள் காணாமல் போனதாக கூறப்பட்டாலும், இதுவரை 26 துப்பாக்கிகள் மட்டுமே காணாமல் போயுள்ளன. காணாமல் போன 26 துப்பாக்கிகளில் 11 துப்பாக்கிகள் மீண்டும் கிடைக்கப் பெற்றன. இது தொடர்பாக 12 தனிநபர்கள் கைது செய்யப்பட்டுள்ளனர். சிலாங்கூரில் 15 துப்பாக்கிகள் காணாமல் போயுள்ள சம்பவம் தொடர்பாக மேலும் சிலரை நாங்கள் விரைவில் கைது செய்யவுள்ளோம். அந்த துப்பாக்கிகளை யார் வைத்துள்ளனர் என்பது எங்களுக்குத் தெரியும். எனவே, சம்பந்தப்பட்ட தரப்பினர்அவற்றை உடனடியாகப் போலீசாரிடம் ஒப் படைத்துவிட வேண்டும்.நேற்று ஆயர் குரோவில் உள்துறை அமைச்சு தினத்தைத் தொடக்கி வைக்கும் நிகழ்ச்சியில் கலந்து கொண்ட பின்னர் அவர் செய்தியாளர்களிடம் இவ்வாறு தெரிவித்தார். துணைப் பிரதமரும் உள்துறை அமைச்சருமான டத்தோஸ்ரீ டாக்டர் அகமட் ஜாஹிட் ஹமிடி இதனை தொடக்கி வைத்தார். இந்நிகழ்ச்சியில் உள்துறை துணை அமைச்சர் டத்தோ நூர் ஜஸ்லான் முகமட், மலாக்கா மாநில முதலமைச்சர் டத்தோஸ்ரீ இட்ரிஸ் ஹருண் ஆகியோரும் கலந்து கொண்டனர். களவுபோன துப்பாக்கிகளை இன்னும் வைத்திருப்பவர்கள் மீது 1971ஆம் ஆண்டு சுடும் ஆயுத சட்டத்தின் கீழ் நடவடிக்கை எடுக்கப்படும் என்ற அவர், அவர்கள் கைது செய்யப்படுவதற்கு முன்பு தங்கள் வசம் உள்ள துப்பாக்கிகளை போலீசாரிடம் ஒப்படைத்தால் அவர்களுக்கு எதிரான தண்டனை குறித்து போலீஸ் பரிசீலிக்கும் என்றார்.


அதிமுக ஆட்சி தொழில் துறையின் இருண்ட காலம்': ராமதாஸ்

தமிழகத்திற்கு தானாக வந்த முதலீடுகளை தொடர்ந்து திருப்பி அனுப்பும் தமிழக அரசின் பொறுப்பில்லாத செயல்பாடுகள் கண்டிக்கத்தக்கவையாகும் என பாமக நிறுவனர் ராமதாஸ் தெரிவித்துள்ளார். இது தொடர்பாக இன்று அவர் வெளியிட்ட அறிக்கையில், "திருநெல்வேலி மாவட்டம் கங்கை கொண்டானில் தகவல் தொழில்நுட்ப வளாகத்தை அமைக் கவிருந்த அமெரிக்க தகவல் தொழில்நுட்ப நிறுவனம் அத்திட்டத்தைக் கைவிட முடிவு செய்திருக்கிறது. தமிழகத்தில் தொழில் தொடங்க முன்வரும் நிறுவனங்களிடம் விதவிதமான பெயர்களில் பணம் பறிக்க ஆட்சியாளர்கள் துடிப்பது தான் இதற்குக் காரணம் என்று கூறப்படுகிறது. தமிழகத்திற்கு தானாக வந்த முதலீடுகளை தொடர்ந்து திருப்பி அனுப்பும் தமிழக அரசின் பொறுப்பில்லாத செயல்பாடுகள் கண்டிக்கத்தக்கவையாகும். புகழ்பெற்ற தகவல் தொழில்நுட்ப நிறுவனமான சிண்டெல் அமெரிக்கா, சிங்கப்பூர், இங்கிலாந்து, இந்தியா உள்ளிட்ட பல நாடுகளில் உலக மேம்பாட்டு மையங்கள் என்ற பெயரில் தொழில்நுட்ப வளாகங்களை அமைத்து தகவல் தொழில்நுட்பம் மற்றும் அறிவுசார் தொழில்நுட்ப சேவைகளை வழங்கி வருகிறது. இந்தியாவில் மும்பை, புனே, சென்னை ஆகிய இடங்களில் உலக மேம்பாட்டு மையங்களை அமைத்துள்ள சிண்டெல் நிறுவனம் அடுத்தக்கட்டமாக திரு நெல்வேலி மாவட்டம் கங்கை கொண்டானில் உள்ள சிப்காட் தொழில் வளாகத்தில் இந்தியாவின் நான்காவது வளாகத்தை அமைக்க 2013 ஆம் ஆண்டில் முடிவு செய்தது. இந்த நிறுவனத்தின் புதிய வளாகத்துக்காக 100 ஏக்கர் நிலம் ஒதுக்கீடு செய்யப்பட்டது. அதில் முதல் கட்டமாக 25 ஏக்கரில் இரண்டரை லட்சம் பரப்பளவில் தகவல் தொழில்நுட்ப வளாகத்தை பல்லாயிரம் கோடி ரூபாய் முதலீட்டில் உருவாக் கியது. ஆனால், இந்த நிறுவனத்தின் உலக மேம்பாட்டு மையம் செயல்படுவதற்குத் தேவையான அனுமதியை வழங்க தமிழக ஆட்சியாளர்கள் தரப்பில் கோடிக் கணக்கில் கையூட்டு கேட்கப்பட்டதாகவும், அதை தர அந்நிறுவனம் முன்வராததால் ஒப்புதல் அளிக்க அரசு மறுத்துவிட்டது. கையூட்டு கொடுத்து ஒப்புதல் பெறுவதில்லை என்பதில் அமெரிக்க நிறுவனம் உறுதியாக இருந்து விட்டது. அதற்குள் புதிய வளாகத்தைத் தொடங்கு வதற்கான காலக்கெடு முடிந்து விட்டதால் அந்நிறுவனம் புதிய வளாகத்தை திறக்கும் முடிவை கைவிட்டு வெளியேறத் தீர்மானித்துள்ளது. சிண்டெல் நிறுவனத்தின் புதிய வளாகம் கங்கை கொண்டானில் செயல்படத் தொடங்கினால் 2500 பேருக்கு நேரடியாகவும், அதே எண்ணிக்கை யிலானவர்களுக்கு மறைமுகமாகவும் வேலைவாய்ப்பு கிடைத்திருக்கும். ஆனால், எங்கும் கையூட்டு, எதிலும் கையூட்டு எனும் அளவுக்கு ஊழல் பெருக் கெடுத்து விட்ட அதிமுக ஆட்சியில் ஒவ்வொரு தொழில் தொடங்குவதற்கும் ஒரு தொகை நிர்ணயித்து கையூட்டு கேட்பதால் தமிழகத்தில் தொழில் தொடங்க முன்வரும் அனைத்து நிறுவனங்களும் போட்டிப்போட்டுக் கொண்டு வெளியேறி வருகின்றன. சென்னை அருகே ரூ.10,000 கோடி செலவில் மகிழுந்து ஆலை அமைக்க முடிவு செய்திருந்த தென்கொரியாவின் கியா நிறுவனம் தமிழக ஆட்சி யாளர்கள் கேட்ட கையூட்டை வழங்க முடியாமல் ஆந்திராவுக்கு சென்று தொழிற்சாலை அமைக்கத் தொடங்கியுள்ளது. அந்த அதிர்ச்சி விலகுவதற்கு முன்பே அமெரிக்க நிறுவனமும் தொழில் திட்டத்தை கைவிட்டிருக்கிறது. தொழில் முதலீடுகளை ஈர்ப்பதில் தமிழகம் அதலபாதாளத்தை நோக்கிச் சென்று கொண்டிருக்கிறது. 2015-ஆம் ஆண்டு செப்டம்பர் 9,10 ஆகிய தேதிகளில் சென்னையில் நடைபெற்ற உலக முதலீட்டாளர்கள் மாநாட்டில் ரூ.2.42 லட்சம் கோடி முதலீடு செய்ய பன்னாட்டு நிறுவனங்களுடன் ஒப்பந்தம் கையெழுத்திடப் பட்டதாகவும், அவற்றில் 64 நிறுவனங்கள் ரூ.87,062 கோடியில் தொழில் துவங்குவதற்கான பணிகளை துவங்கி விட்டன. அவை ரூ. 25,020 கோடியே 48 லட்சம் முதலீடு செய்துள்ளன என தமிழக அரசின் சார்பில் தெரிவிக்கப்பட்டிருந்தது. ஆனால், 2015&ஆண்டில் தமிழகத் தில் முதலீடு செய்ய ஒப்புக்கொள்ளப்பட்ட தொகையே ரூ.19,811 கோடி மட்டும் தான் என்றும், அதில் ரூ.501 கோடி முதலீடு மட்டுமே தமிழகத்திற்கு வந்திருப்பதாகவும் மத்திய அரசின் தொழில் கொள்கை மற்றும் மேம்பாட்டுத்துறை தெரிவித்திருக்கிறது. 2017&ஆம் ஆண்டில் இதுவரை தமிழகத்தில் தொடங்க இதுவரை எந்த நிறுவனமும் முன்வரவில்லை. மாறாக ஆந்திரத்தில் கடந்த ஜனவரி மாதம் 27, 28 ஆகிய தேதிகளில் நடைபெற்ற முதலீட்டாளர்கள் மாநாட்டில் மொத்தம் ரூ.10.54 லட்சம் கோடி முதலீடு செய்ய பன்னாட்டு நிறுவனங்களும், உள்நாட்டு நிறுவனங்களும் ஒப்புக்கொண்டுள்ளன. அதுமட்டுமின்றி, பாதிக்கும் மேற்பட்ட நிறுவனங்கள் அவற்றின் தொழில் திட்டங்களைத் தாக்கல் செய்துள்ள நிலையில் அவற்றுக்கு ஆந்திர அரசு ஒப்புதல் அளித்துள்ளது. ஆந்திர அரசு தொழில் முதலீட்டாளர்களை விருந்தினர்களைப் போல வரவேற்று உபசரிக்கிறது. ஆனால், தமிழக அரசோ தமி ழகத்தில் தொழில் தொடங்க முன்வருபவர்களிடம் வழிப்பறிக் கொள்ளையர்களைப் போல நடந்து கொள்கிறது. தொழில் தொடங்க வரும் நிறுவனங்களின் பிரதிநிதிகளிடம் தமிழக அமைச்சர்கள் எவ்வளவு முதலீடு செய்யப்போகிறீர்கள் என்று கேட்பதை விடுத்து எங் களுக்கு எவ்வளவு தருவீர்கள் என்று கேட்கிறார்கள். ஆனால், ஆந்திர முதல்வர் சந்திரபாபு நாயுடுவோ, தொழில் தொடங்க வரும் நிறுவனங்களிடம் எவ்வளவு முதலீடு செய்யப்போகிறீர்கள் என கேட்பதற்கு பதிலாக தமது அரசின் சார்பில் எவ்வளவு வசதிகள் செய்து தரப்படும்? என்னென்ன சலுகைகள் வழங்கப்படும் என்பதை விளக்குகிறார். முதலீடுகள் ஆந் திரத்தில் குவிவதற்கும், தமிழகத்தில் சரிவதற்கும் இதுதான் காரணமாகும். தொழில் முதலீட்டை ஈர்ப்பதைப் பொறுத்தவரை கடந்த ஆறு ஆண்டு கால அதிமுக ஆட்சி இருண்ட காலமாகும். இந்த ஆட்சி நீடிக்கும் பட்சத்தில் தமி ழகத் தொழில்துறை இன்னும் மோசமான சரிவுகளை சந்திக்கப் போவது உறுதி. அவியப் போகும் தீபம் பிரகாசமாக எரியும் என்பதைப் போல, விரைவில் முடிவுக்கு வரப்போகும் இந்த ஆட்சியில் ஊழல்கள் உச்சத்தைத் தொட்டிருக்கின்றன.ஊழலில் திளைக்கும் இந்த பினாமி அரசை மக்கள் விரட்டியடிக்கும் காலம் வெகுதொலைவில் இல்லை என்பது உறுதி" எனத் தெரிவித்துள்ளார்.


கிணற்றை கிராம மக்களுக்கு அன்பளிப்பாகக் கொடுக்கத் தயார்’... ஓ.பன்னீர்செல்வம் அதிரடி!

தேனி மாவட்டம் பெரியகுளம் அருகே, லட்சுமிபுரத்தில் உள்ள நிலம் மற்றும் கிணற்றை மக்களுக்கு அன்பளிப்பாகத் தர தயாராக உள்ளேன்’ என முன் னாள் முதல்வர் ஓ.பன்னீர்செல்வம் அறிவித்துள்ளார். தேனி மாவட்டம் பெரியகுளம் அருகே உள்ள லட்சுமிபுரம் கிராம மக்கள், குடிநீருக்காகக் கடந்த ஒரு மாதமாகப் போராடிவருகிறார்கள். ஊரில் உள்ள பொதுக் கிணற்றில் தண்ணீர் இல்லாததால், அங்கு தண்ணீர்த் தட்டுபாடு ஏற்பட்டுள்ளது. ஊர் கிணற்றில் தண்ணீர் வற்றிப்போகக் காரணம், அந்தக் கிணற் றுக்கு அருகே முன்னாள் முதல்வர் ஓ.பன்னீர்செல்வத்தின் தோட்டத்தில் மூன்று ராட்சசக் கிணறுகள் தோண்டப்பட்டு, அவற்றிலிருந்து அதிகளவு தண் ணீர் எடுக்கப்படுவதுதான். மேலும், ஓ.பன்னீர்செல்வத்தின் தோட்டத்தில் நான்கு போர்வெல்லும் போடப்பட்டிருக்கிறது. இதனால் கிராம மக்கள் ஓ.பன்னீர் செல் வத்துக்கு எதிராகப் போராட்டம் நடத்திவருகிறார்கள். இந்நிலையில் இன்று, சென்னையில் செய்தியாளர்களைச் சந்தித்த ஓ.பன்னீர்செல்வத்திடம், இந்தக் கிணறு விவகாரம் தொடர்பாக நிருபர்கள் கேள்வி யெழுப்பினர். அதற்குப் பதிலளித்த ஓ.பன்னீர்செல்வம், ‘லட்சுமிபுரத்தில் உள்ள நிலம் மற்றும் கிணற்றை கிராம மக்களுக்கு அன்பளிப்பாகக் கொடுக்கத் தயாராக உள்ளேன்’ என்று தெரிவித்தார்.


ஆர்.கே.நகர் இடைத்தேர்தலில் மீண்டும் போட்டியிட்டு வெற்றி பெறுவேன்- டிடிவி தினகரன்

சென்னை,

சென்னை ராமாவரத் தில் உள்ள எம்.ஜி.ஆர். இல்லத்தில் டி.டி.வி. தினகரன் இன்று அ.தி. மு.க.வின் 46-வது தொடக்க விழாவை கொண்டாடினார். அங்குள்ள காது கேளாதோர் வாய்பேச முடியாதோர் பள்ளி குழந்தைகளுக்கு நலத்திட்ட உதவிகளை அவர் வழங்கினார். எம்.ஜி.ஆர். சிலைக்கு மாலை அணிவித்தார். ஜெயலலிதா படத்துக்கும் மலர் தூவி மரியாதை செலுத்தினார்.

பின்னர் டி.டி.வி. தினகரன் நிருபர்களுக்கு பேட்டி அளித்தார். அப்போது அவர் கூறியதாவது:-

எம்.ஜி.ஆர். வாழ்ந்த ராமாவரம் தோட்டத்தில் அ.தி.மு.க. ஆண்டு விழாவை கொண்டாடுவதில் பெரும் மகிழ்ச்சி அடைகிறேன். எம்.ஜி.ஆரால் உரு வாக்கப்பட்டு ஜெயலலிதாவால் வளர்க்கப்பட்ட 1.5 கோடி தொண்டர்களை கொண்ட அ.தி.மு.க.வை கட்டிக் காக்க சபதம் எடுத்துள்ளோம். அதில் வெற்றி பெறுவோம்.

இரட்டை இலை சின்னம் தொடர்பாக எடப்பாடி பழனிசாமி தரப்பினர் டெல்லியில் தாக்கல் செய்துள்ள பிரமாண பத்திரங்கள் போலியானவையாகும். அதில் பலரது கையெழுத்துகள் போலியாக போடப் பட்டுள்ளன. அவர்கள் டெல்லி சென்று தங்களது தரப்பு வாதங்களை எடுத்து சொல்லி புதிய பிரமாண பத்திரங்களை தாக்கல் செய்ய உள்ளனர்.

இரட்டை இலை சின்ன விவகாரத்தில் தேர்தல் ஆணையம் கொடுத்த காலக்கெடு போதுமானது அல்ல. இருப்பினும் எங்கள் தரப்பு நியாயங்களை எடுத்து கூறியுள்ளோம். இரட்டை இலை சின்னம் எங்களுக்கே கிடைக்கும் என நம்புகிறேன்.

ஆர்.கே.நகர் இடைத்தேர்தலில் மீண்டும் போட்டியிட்டு வெற்றி பெறுவேன். கடந்த முறை நான் வெற்றி பெறுகிற சூழல் இருந்த நேரத்தில்தான் தேர்தல் ரத்து செய்யப்பட்டது. ஓ.பி.எஸ். உள்ளிட்ட 12 சட்டமன்ற உறுப்பினர்களுக்கு எதிராக நாங்கள் தொடர்ந்துள்ள வழக்கு விசாரணை ஐகோர்ட்டில் நடந்து வருகிறது. அதில் அவர்கள் மீது நடவடிக்கை எடுக்க வேண்டியதன் அவசியம் குறித்து டெல்லியில் இருந்து வர உள்ள மூத்த வக்கீல்கள் வாதிட உள்ளனர். அந்த வழக்கிலும் வெற்றி பெறுவோம். இவ்வாறு அவர் கூறினார்.


வேதமூர்த்தி,  இன்று முழு அமைச்சராகிறார்

கோலாலம்பூர்,

ரயில் எஞ்சின் டிரைவரின்  மகனும் ஏழை பாட்டாளி மக்களின்  தோழனும் ஹிண்ட்ராப் அமைப்பின்  தலைவருமான பொன். வேதமூர்த்தி,  இன்று முழு அமைச்சராக பதவியேற்கிறார். செனட்டராக நியமிக்கப்படவிருக்கும் 52 வயதான வேதமூர்த்தி, இன்று மாலை 5.30 மணிக்கு இஸ்தானா நெகாராவில் மாமன்னர் ஐந்தாவது சுல்தான் முகமட் முன்னிலையில்  அமைச்சராக பதவி உறுதி மொழி எடுத்துக்கொள்ளவிருக்கிறார்.

Read More: Malaysia Nanban Tamnil Daily on 17.7.2018


18 பில்லியன் டாலர் மதிப்புள்ள மஹிந்த குடும்ப சொத்துக்கள் வெளிநாட்டில்

இலங்கையின் முன்னாள் ஜனாதிபதி மகிந்த ராஜபக்ஷவின் குடும்பத்திற்கு சொந்தமான சுமார் 18 பில்லியன் அமெரிக்க டாலர்களுக்கும் மேற்பட்ட நிதி மற்றும் சொத்துக்கள் வெளிநாடுகளில் பதுக்கி வைக்கப்பட்டுள்ளதாக இலங்கையின் வெளிநாட்டு அமைச்சர்மங்கள சமரவீர தெரிவித்துள்ளார்.

வியாழனன்று கொழும்பில் நடைபெற்ற ஊடகவியலாளர் சந்திப்பின்போது அவர் இதை கூறியுள்ளார்.

மகிந்த ராஜபக்ஷவின் குடும்பத்திற்குச் சொந்தமான வெளிநாடுகளில் பதுக்கிவைக்கப்பட்டுள்ள சொத்துக்கள் தொடர்பாக இலங்கை அரசு விசாரணையொன்றை ஆரம்பித்துள்ளதாக கூறிய மங்கள சமரவீர, அதனடிப்படையில் ராஜபக்ஷ குடும்பத்திற்கு சொந்தமான சொத்துக்களின் மதிப்பு சுமார் 18 பில்லியன் அமெரிக்க டாலர்களுக்கு மேற்பட்டதென்று வெளிநாட்டுப் புலனாய்வு நிறுவனங்கள் தெரிவித்துள்ளதாகவும் தெரிவித்தார்.

இந்த சொத்துக்கள் தொடர்பாக ஆராய்ந்து அதனை மீளப்பெறுவதற்கு இலங்கை அரசு நான்கு நாடுகளின் உதவியை நாடியுள்ளதாகவும் சமரவீர கூறினார்.

இந்த சொத்துக்களை கண்டுபிடிப்பது மிகக்கடினமான ஒரு காரியமென்று கூறிய அமைச்சர் சமரவீர, லிபியத் தலைவர் கடாபி மரணமடைந்து பல ஆண்டுகள் கடந்த நிலையிலும், அவருக்குச் சொந்தமான வெளிநாடுகளில் பதுக்கி வைக்கப்பட்டிருக்கும் 80 பில்லியன் அமெரிக்க டாலர் மதிப்புள்ள சொத்துக்களில் இதுவரை 3.4 பில்லியன் மதிப்புள்ள சொத்துக்கள் மட்டுமே கண்டுபிடிக்கப்பட்டுள்ளதாகவும் தெரிவித்தார்.

இவ்வாறு பதுக்கி வைக்கப்பட்டிருக்கும் சொத்துக்களை கண்டுபிடித்து அவற்றை மீளப்பெறுமாறு பொதுமக்கள் தற்போதைய அரசாங்கத்தை வலியுறுத்தியுள்ளதாக கூறிய மங்கள சமரவீர, அதனை மேற்கொள்வதற்கு இலங்கை அரசாங்கம் தயங்காது என்றும் கூறினார்.

மஹிந்த மறுப்பு

ஆனால் இவரது இந்த குற்றச்சாட்டுக்களை நிராகரிப்பதாக அண்மையில் ஊடக அறிக்கையொன்றை விடுத்திருந்த முன்னாள் ஜனாதிபதி மகிந்த ராஜபக்ஷ தெரிவித்திருந்தார்.

தனக்கோ, தனது குடும்ப உறுப்பினர்களுக்கோ சொந்தமான சொத்துக்களோ இரகசிய வங்கிக்கணக்குகளோ வெளிநாடுகளில் இல்லை என்று தெரிவித்த முன்னாள் ஜனாதிபதி மகிந்த ராஜபக்ஷ, தன் மீதும் தனது குடும்ப உறுப்பினர்கள் மீதும் அவதூறு பரப்புவதற்காகவே இவ்வாறான குற்றச்சாட்டுக்கள் தற்போதைய அரசால் சுமத்தப்படுவதாகவும் தெரிவித்திருந்தார்.


செல்போன் செல்லங்களின் கவனத்துக்கு!

செல்போன் கதிர்வீச்சுகள் பற்றி நீண்ட நாட்களாகவே சர்ச்சைகள் உண்டு. அதன் பாதிப்புகள் இதுவரை உறுதிப்படுத்தப்படாவிட்டாலும், செல்போனிடம் இருந்து சற்று தள்ளி நிற்பதே நல்லது என்பதை ஆராய்ச்சி யாளர்கள் தொடர்ந்து கூறிவருகிறார்கள். நம் வாழ்வில் தவிர்க்க முடியாத இடத்தில் செல்போன் இருக்கும் போது, அதனிடமிருந்து எப்படி தள்ளியிருப்பது என்று கேட்பவர்களுக்காக எளிமையான சில ஆலோசனைகளை நிபுணர்கள் கூறுகிறார்கள்... செல்போனை உடலுக்கு நெருக்கமாக வைத்திருப்பதும், பயன்படுத்துவதும் தவறு. முடிந்தவரை அதற்கும் நமக்கும் இடைவெளி தேவை. உதாரணத்துக்கு, அலுவலகத்தில் வேலை பார்க்கும்போது உங்கள் பாக்கெட்டில் வைத்துக் கொள்வதைவிட மேஜை மேல் வைத்துக் கொள்ளலாம்."நீண்ட நேரம் செல்போனை பயன்படுத்துகிறவர்கள் நேரடியாகப் பயன்படுத்தாமல் ஹெட்செட்டை பயன்படுத்தலாம். எல்லாவற்றுக்குமே செல்போனில் பேசித்தான் தகவல் சொல்ல வேண்டும் என்பதில்லை. வாட்ஸ் அப், டெக்ஸ்ட் மெசேஜாகவும் தகவல்களைப் பரிமாறிக் கொள்ள முடியும். முடிந்த வரை ஸ்பீக்கரின் மூலம் உரையாடுவதும் செல்போனுக்கும் உங்களுக்கும் இடையே இருக்கும் நெருக்கத்தைக் குறைக்கும். இதன்மூலம் வேறு வேலைகள் செய்துகொண்டும் செல்போனை பயன்படுத்த முடியும். உலோகமும் தண்ணீரும் மின்சாரத்தைக் கடத்தும் என்பது நாம் அறிந்ததுதான். செல்போன் அலைகளும் கிட்டத்தட்ட அப்படியே. எனவே, உலோகங்களாலான செல்போன், உலோகங்களாலான கவர் இல்லாமல் இருப்பது நல்லது. தண்ணீரும் செல்போன் அலைகளைக் கடத்தும் என்பதால் குளிக்கும்போதோ, துணி துவைக்கும்போதோ, குளித்து முடித்த ஈரத்தலையுடனோ செல்போனை பயன்படுத்தாமல் இருப்பதும் பலன் தரும். வெளியிடங்களுக்குச் செல்லும்போது செல்போன் பயன்படுத்தித்தான் ஆக வேண்டும். வீட்டிலோ, அலுவலகத்திலோ இருக்கும்போது லேண்ட்லைன் போனை பயன்படுத்துவது இன்னோர் எளிய வழி. சட்டை பாக்கெட்டில் வைக்கும் செல்போனால் இதயம் தொடர்பான பிரச்னைகளும், பேண்ட் பாக்கெட்டில் வைக்கும்போது மலட்டுத்தன்மை உருவாகவும் வாய்ப்பிருக்கலாம் என்ற அச்சமும் நீண்ட நாட்களாக உண்டு. குழந்தைகளின் செல்போன் பயன்பாடு முற்றிலும் கண்காணிப்புக்குரியது. கேம்ஸ் விளையாடுவது, சினிமா பார்ப்பது என்று எல்லாவற்றுக்குமே செல்போன் பயன்படுத்துவதை விட அதற்கு மாற்று வழிகளைச் சொல்லிக் கொடுங்கள். 10 வயதில் ஒரு குழந்தை செல்போன் பயன்படுத்த ஆரம்பித்தால் அந்த குழந்தையின் செல்போன் பயன்பாட்டின் காலம் நம்மைவிட பல மடங்கு அதிகம் என்பதையும் கவனத்தில் கொள்ள வேண்டும். இதயம், சிறுநீரகம் போன்ற முக்கியமான அறுவை சிகிச்சைகள் செய்துகொண்டவர்கள் செல்போன் பயன்பாட்டை முடிந்த வரை குறைத்துக் கொள்வதும் நல்லது.


பெட்டிப் படுக்கையுடன் தயார் நிலையில் பேரறிவாளன்!

பேரறிவாளன், வேலூர் மத்தியச் சிறையிலிருந்து வெளியே வர பெட்டிப் படுக்கையுடன் தயார் நிலையில் இருக்கிறார். பரோலில் விடுவிப்புகுறித்து அரசின் உத்தரவுக்காக அவர் காத்துக்கொண்டிருக்கிறார். முன்னாள் பிரதமர் ராஜீவ்காந்தி கொலை வழக்கில், வேலூர் மத்தியச் சிறையில் பேரறிவாளன் அடைக்கப்பட்டுள்ளார். 26 ஆண்டுகளுக்கும் மேலாக சிறையில் இருக்கும் அவரை விடுதலை செய்யக்கோரி, அவரது தாயார் அற்புதம்மாள் சட்டப் போராட்டம் நடத்திவருகிறார். பேரறிவாளனை விடுதலை செய்யக்கோரி தாக்கல் செய்யப்பட்டுள்ள மனு, உச்ச நீதிமன்றத்தில் நிலுவையில் இருந்து வருகிறது. இதனிடையே, தனது மகன் உடல்நிலை பாதிக்கப்பட்டிருப்பதால், பரோல் வழங்க வேண்டும் என்று அவரது தாயார் அற்புதம்மாள் தமிழக அரசுக்கு கோரிக்கை மனு அனுப்பியுள்ளார். இந்த விவகாரம், தமிழக சட்டப்பேரவையிலும் எதிரொலித்தது. எதிர்க்கட்சித் தலைவர் மு.க.ஸ்டாலின், பேரறி வாளனை பரோலில் விடுவிக்க தமிழக அரசு நடவடிக்கை எடுக்க வேண்டும் என்று கேட்டுக்கொண்டார். இதற்கு பதில் அளித்துப் பேசிய முதல்வர் பழனி சாமி, பேரறிவாளனை பரோலில் விடுவிப்பதுகுறித்து அரசு பரிசீலனை செய்துவருவதாகத் தெரிவித்தார். இதனிடையே, சென்னையில் நேற்று செய்தியாளர்களிடம் பேசிய சட்டத்துறை அமைச்சர் சி.வி.சண்முகத்திடம், பேரறிவாளனுக்கு எப்போது பரோல் வழங்கப்படும் என்று செய்தியாளர்கள் கேள்வி எழுப்பினர். இதற்கு பதில் அளித்த அமைச்சர் சண்முகம், "பேரறிவாளனை பரோலில் விடுவிக்க சட்டத்தில் இடம் உள்ளது. இதுகுறித்து உள்துறை அமைச்சகத்துக்குக் கடிதம் எழுதியுள்ளேன. அவரை பரோலில் விடுவிப்பதுகுறித்து விரைவில் அறிவிப்பு வெளி வரும்" என்று கூறினார். அமைச்சர் சண்முகத்தின் இந்த அறிவிப்பால், பேரறிவாளன் எந்தநேரத்திலும் விடுவிக்கப்படலாம் என்று கூறப்படுகிறது. இதனால், 26 ஆண்டுகளுக்கும் மேல் சிறையில் இருக்கும் பேரறிவாளன், பெட்டி படுக்கையுடன் தயார் நிலையில் இருக்கிறார். தமிழக அரசின் அறிவிப்புக்காக அவர் காத்துக்கொண்டி ருக்கிறார். இத்தனை ஆண்டுகளாக அவர் சேர்த்துவைத்த பொருள்கள் அனைத்தையும் அவர் கொண்டுவர உள்ளார்.


குஷ்புக்கு எதுக்கு கோயில்?... ஆந்திர முதல்வரின் சேவைக்காக கோயில் கட்டும் திருநங்கைகள்

ஹைதராபாத்:

ஆந்திர முதல்வர் சந்திரபாபு நாயுடுவுக்கு கோயில் கட்டுவதற்காக திருநங்கைகள் ஒன்று கூடி பூமி பூஜை செய்து அடிக்கல் நாட்டி கட்டுமானப் பணி களையும் தொடங்கியுள்ளனர். ஆந்திர வரலாற்றிலேயே முதன்முறையாக அந்த மாநில முதல்வர் சந்திரபாபு நாயுடுவுக்கு கோயில் கட்ட திருநங்கைகள் முடிவு செய்துள்ளனர். கோயிலுக்குள் சந்திரபாபு நாயுடுவின் வெள்ளி சிலை வைக்கப்பட உள்ளது. சமந்தா ஹிஜ்ராஸ் ஹக்குலா ஐக்கிய போராட்ட வேதிகா அமைப்பு நாண்டியால் பகுதியில் இந்த கோயிலை கட்ட உள்ளனர். உயிரோடு இருக்கும் ஒரு அரசியல் தலைவருக்காக கோயில் கட்டப்பட உள்ளது.

கோயிலுக்கான அடிக்கல் நாட்டு விழாவை ஆந்திர சுற்றுலாத்துறை அமைச்சர் பூமா அகிலா பிரியா தொடங்கி வைத்தார். இந்த நிகழ்ச்சியின் போது மாவட்ட ஆட்சியர் சத்யநாராயணாவும் உடன் இருந்து கோயிலுக்கான அடிக்கல் நாட்டினார். நாண்டியால் பகுதியில் தேர்தல் பிரச்சாரத்தின் போது திரு நங்கைகள் முன்வைத்த பெரும்பாலான கோரிக்கைகளுக்கு முதல்வர் சந்திரபாபு நாயுடு செவி சாய்த்ததாக திருநங்கைகள் கூறுகின்றனர். ஆந்திராவில் வாழும் திருநங்கைகளின் வாழ்க்கை மேம்பட திருநங்கைகளுக்கான ஓய்வூதிய திட்டம், இலவச வீடு மற்றம் இதர பல்வேறு நலத்திட்ட உதவிகளை சந்திரபாபு நாயுடு ஏற்படுத்திக் கொடுத்ததற்கு நன்றி தெரிவிக்கும் விதமாக திருநங்கைகள் இந்த கோயிலை கட்டுவதாக கூறியுள்ளனர்.

திருநங்கை களுக்காக எந்த முதல்வரும் சிறந்த திட்டங்களை அறிவித்தது இல்லை என்றும், ரூ. 30 லட்சம் செலவில் கோயில் கட்டி தங்களது நன்றிக்க டனை வெளிக்காட்டப் போவதாகவும் திருநங்கைகள் மகிழ்ச்சியுடன் தெரிவித்துள்ளனர். தெலுங்குதேசம் கட்சியின் தலைவர் அபிருச்சி மது சந்திரபாபு நாயுடு வெள்ளி சிலைக்காக ரூ. 5 லட்சம் நிதி கொடுத்துள்ளார்.

5 கிலோ எடையில் இந்த சிலை உருவாக்கப்பட்டு கோயிலில் நிறுவப்பட உள்ளது. இதே போன்று கோயில் கட்டுமானப் பணிக்காக கூடுதலாக ரூ. 5 லட்சத்தையும் அபிருச்சி வழங்கியுள்ளார். தமிழகத்தில் நடிகைகளுக்காக அவர்களது தீவிர ரசிகர்கள் கோயில் கட்டியதைத் தான் கேள்விபட்டிருக்கி றோம், ஆனால் முதல்முறையாக ஒரு முதல்வருக்காக அதுவும் சமூகத்தில் ஏளனமாக பார்க்கப்படும் திருநங்கைகள் கோயில் கட்டுவது கவ னத்தை ஈர்த்துள்ளது. ஆந்திர வரலாற்றிலும் முதல்முறையாக அரசியல் தலைவருக்காக திருநங்கைகள் கட்டும் கோயில் இது என்றும் பேசப்படுகிறது.


ஆளுநரிடம் மோதும் நிலையில் நாம் இல்லை!

நிர்மலாதேவி விவகாரத்தில் ஆளுநரால் நியமிக்கப்பட்ட ஓய்வு பெற்ற ஐ.ஏ.எஸ் அதிகாரி சந்தானம், இன்று விசாரணையைத் தொடங்கிவிட்டார். ' பேரா சிரியை விவகாரத்தில் எடப்பாடி பழனிசாமி அமைதி காக்கிறார். ' ஆளுநர் நம்முடைய எதிரி அல்ல. நடப்பது நன்மைக்கே' என அமைச்சர்களிடம் பேசியி ருக்கிறார் முதல்வர்' என்கின்றனர் கோட்டை வட்டாரத்தில்.

விருதுநகர் மாவட்டம், அருப்புக்கோட்டை தனியார் கல்லூரி உதவி பேராசிரியை நிர்மலா தேவியின் ஆடியோ காட்சிகள், தமிழக அரசியலில் அதிர்வ லையை ஏற்படுத்தியுள்ளது. மாணவிகளுக்குப் பாலியல் வலை விரித்த வழக்கில், நான்கு பிரிவுகளின்கீழ் நிர்மலாதேவி மீது வழக்கு பதிவு செய்ய ப்பட்டுள்ளது. அருப்புக்கோட்டை போலீஸாரால் கைது செய்யப்பட்ட நிர்மலாதேவி, மதுரை மத்திய சிறையில் அடைக்கப்பட்டார். இந்த விவகாரத்தில் ஆளுநர் பன்வாரிலால் புரோஹித்தையும் இணைத்து செய்திகள் வெளியானதால், ராஜ்பவனில் பத்திரிகையாளர்களுக்கு விளக்கம் அளித்தார் ஆளுநர். இந்நிலையில், நிர்மலாதேவியியிடம் நடத்தப்பட்ட விசாரணையில் அதிர்ச்சிகரமான பல தகவல்கள் வெளியானது. அவரிடம் இருந்த 3 செல்போன்களும் ஐந்து சிம் கார்டுகளும் பல விஷயங்களைத் தெரியப்படுத்தின.

இதுகுறித்து நம்மிடம் பேசிய மதுரை காமராஜர் பல்கலைக்கழக பேராசிரியர் ஒருவர், ``பல்கலைக்கழக வளாகத்தில் நிர்மலாதேவிக்கு தனிச் செல்வாக்கு உண்டு. சில பேராசிரியர்களின் வழிகாட்டுதலில்தான் அவர் இயங்கிவந்தார். ஆடியோ விவகாரம் வெளியில் வந்ததும், அந்தப் பேராசிரியர்களில் சிலர் செல்போனை அணைத்துவிட்டு தலைமறைவாகிவிட்டனர். அவர்களைப் பற்றிய விசாரணையும் நடந்து வருகிறது. இந்த விவகாரத்தில் குறிப்பிட்ட தனி யார் கல்லூரி மீது மட்டும் விசாரணை வளையம் திரும்பியிருக்கிறது. மதுரை காமராஜர் பல்கலைக்கழகத்துக்குட்பட்ட சில தனியார் கல்லூரிகளின் நிர்வாகிகளும் இதற்கு உடந்தையாக இருந்துள்ளனர். சந்தானம் கமிஷன் விசாரணையும் சி.பி.சி.ஐ.டி விசாரணையும் விவகாரத்தை நீர்த்துப் போகச் செய்துவிடக் கூடாது என்பதுதான் கல்வியாளர்களின் கவலையாக இருக்கிறது. காமராஜர் பல்கலைக்கழக தொலைதூரக் கல்வியில் பணிபுரியும் சிலரை வளைத்தால் அனைத்து உண்மைகளும் வெளியில் தெரியவரும்" என்றார் வேதனையோடு.

`` மாணவிகளை பாலியல் விவகாரத்துக்கு அழைத்த சம்பவத்தோடு, விசாரணையை நிறைவு செய்யும் வேலைகள் நடந்து வருகின்றன. இதற்கு முந்தைய காலகட்டங்களில் நிர்மலா மீது புகார் கொடுத்த மாணவிகளை, சம்பந்தப்பட்ட கல்லூரி நிர்வாகிகள் மூடி மறைத்து ள்ளனர். 'எதிர்காலமே இல்லாமல் செய்துவிடுவோம்' எனவும் அச்சுறுத்தியுள்ளனர். அந்த மாணவிகளை வெளிப்படையாகப் பேசவைத்தால், உயர்க ல்வித்துறையின் மோசமான பக்கங்களை மக்கள்முன் வெளிக்காட்ட முடியும். இதனையொட்டித்தான் பல்கலைக்கழக ஆசிரியர் சங்கங்களும் ஆசிரியர் சாராத பல்கலைக்கழக அமைப்புகளும் இணைந்து போராட்டக்குழு ஒன்றை அமைத்துள்ளன. இந்த விவகாரத்தில் தொடர்புடைய அனைவரும் தண்டிக்கப்படும் வரையில் தொடர் போராட்டங்களை முன்னெடுக்கவும் திட்டமிட்டுள்ளனர்'' என்கின்றனர் காமராஜர் பல்கலைக்கழக பேராசிரியர்கள் சிலர்.

இந்நிலையில், ஆளுநர் விவகாரம் குறித்து தமிழக முதல்வர் அமைதியாக இருப்பது பல்வேறு சர்ச்சைகளை ஏற்படுத்தியிருக்கிறது. ' ஆளுநரை மாற்றும் வரையில் போராட்டம் தொடரும்' என அறிவித்திருக்கிறார் எதிர்க்கட்சித் தலைவர் ஸ்டாலின். இந்த விவகாரம் குறித்துப் பேசிய மீன்வளத்துறை அமைச்சர் ஜெயக்குமார், ' நிர்மலா தேவி விவகாரத்தில் தொடர்புடையவர்கள் நிச்சயம் சிக்குவார்கள். அவரது செல்போன் பேச்சு குறித்து சி.பி.சி.ஐ.டி போலீஸார் ஆராய்ந்து வருகின்றனர்.

பேராசிரியை விவகாரத்தில் ஆளுநர் பெயர் அடிபடுவது பற்றி சி.பி.சி.ஐ.டிதான் விசாரிக்க முடியும். எவ்வளவு பெரிய ஆளாக இருந்தாலும் சட்டத்தின் முன் அனைவரும் சமம்' எனப் பதில் அளித்தார். ' எவ்வளவு பெரிய ஆளாக இருந்தாலும்' என அமைச்சர் ஜெயக்குமார் கூறியிருக்கும் வார்த்தைகள் ஆளு நர் மாளிகை வட்டாரத்தை அதிர வைத்துக்கொண்டிருக்கிறது. ' துணைவேந்தர்கள் நியமனம், மாவட்டங்களில் ஆய்வு என அரசுக்கு நெருக்கடி கொடுத்த ஆளுநர், இவ்வளவு எளிதாக சர்ச்சையில் சிக்குவார்' என அமைச்சர்களே எதிர்பார்க்கவில்லை.

இந்த விவகாரத்தில் அரசியல் கட்சிகள் கொந்தளிப்பதைக் கவனித்த முதல்வர், அமைச்சர்களிடம் சில விஷயங்களைக் கோடிட்டுக் காட்டியிருக்கிறார். அவர் பேசும்போது, ' நடப்பது எல்லாம் நன்மைக்கே. ஆளுநர் நமக்கு எதிரியல்ல. என்னுடைய எதிரி யார் என்பது எனக்குத் தெரியும். தினகரனும் ராம தாஸூம்தான் நமக்கு எதிராகத் தீவிரமாகச் செயல்படுகின்றனர். ஆளுநர் விவகாரத்தில் நாம் பெரிதாக எதையும் செய்ய வேண்டியதில்லை. மத்திய அர சின் முடிவுக்கே விட்டுவிடுவோம். ஆளுநரிடம் மோதும் நிலையில் நாம் இல்லை. ' நாம்தான் அ.தி.மு.க' என்பதை நிறுவ வேண்டும். இரட்டை இலை விவகாரத்தில் இருக்கும் சட்டச் சிக்கல்களைத் தீர்க்க வேண்டும். இதுதான் நம்முன் இருக்கும் பிரதான பிரச்னை' எனப் பேசியிருக்கிறார்.


கேளிக்கை மையங்களில் அதிரடி சோதனை!

நேற்று இரவு 10.00 மணியிலிருந்து ஜொகூர் மாநிலத்திலுள்ள பெரும்பாலான கேளிக்கை மையங்களில் ஒரே நேரத்தில் சோதனை மேற்கொண்ட போலீசார் 55 வெளிநாட்டுப் பெண்கள், ஒரு உள்ளூர் பெண்மணி உட்பட 63 பேரை கைது செய்தனர். ஜொகூர் பாரு மாநகரம், இஸ் கண்டார் புத்ரி, மூவார் மற்றும் குளுவாங்கில் மேற்கொள்ளப்பட்ட ஓப்ஸ் ஹீயோரான், நோடா சோதனை வழி கைது செய்யப்பட்ட அவர்களில் எழுவர் ஆட வர்கள் என ஜொகூர் குற்ற விசாரணைப் பிரிவின் தலைவர் டத்தோ கமாருல் சாமான் மாமாட் நேற்று இங்கு தெரிவித்தார். கைது செய்யப்பட்ட அனைவரும் 25 வயதுக்கும் 36 வயதுக்கும் இடைப்பட்டவர்கள் என்பதோடு அவர்களில் 17 பேர் மெத்தபெட்டமின் போதைப் பொருளை உட்கொண்டிருந்தது சிறுநீர் சோதனையில் கண்டறிந் ததாகவும் குறிப்பிட்ட டத்தோ கமாருல் சாமான் மாமாட் மொத்தம் 78 பேரிடம் மேற்கொண்ட அச் சோதனையில் 50 போலீசார் ஈடுபட்டதாகவும் குறிப்பிட்டார். குடிநுழைவு சட்டம் கேளிக்கை விடுதி சட்டம் போன்ற சட்டங்களில் கைதான 63 பேரிடம் போலீசார் விசாரணை மேற்கொண்டு வருவதாகவும் அவர் தெரிவித்தார்.


சிங்கப்பூரில் கர்ப்பிணி காதலியை தாக்கிய இந்தியருக்குச் சிறை

சிங்கப்பூர்,

சிங்கப்பூரில் தன் காதலி கர்ப்பிணியாக இருப்பதை அறிந்தும், காதலியை தாக்கிய இந்தியருக்கு 10 வாரங்கள் சிறைத்தண்டனை விதித்து நீதிபதி தீர்ப்பு அளித்தார். சிங்கப்பூர்வாழ் இந்தியர் முகமது முஸ்தபா அலி (வயது 24). இவருக்கும் சாகிக்கா நதியா என்ற பெண்ணுக்கும் இடையே காதல். ஆனால் நதியா, முன்பு இன்னொருவரை காதலித்து உள்ளார்.

இந்த நிலையில் நதியாவின் முதல் காதல் தொடர்பாக அவருக்கும் முகமது முஸ்தபா அலிக்கும் இடையே கடந்த 2017ஆம் ஆண்டு, ஜூன் மாதம் 11ஆம் தேதி அதிகாலை நேரத்தில் தகராறு ஏற்பட்டது.இதில் ஆத்திரம் அடைந்த முகமது முஸ்தபா அலி, கர்ப்பமாக இருந்த தன் காதலியை முதுகிலும் தொடையிலும் சரமாரியாக தாக்கி படுகாயப்படுத்தினார்.

இது தொடர்பான புகாரின்பேரில் முகமது முஸ்தபா அலி மீது போலீசார் வழக்கு பதிவு செய்தனர். அந்த வழக்கை சிங்கப்பூர் மாவட்ட நீதிமன்ற நீதிபதி மேத்யூ ஜோசப் விசாரித்தார். விசாரணை முடிவில், முகமது முஸ்தபா அலி குற்றவாளி என கண்டார். தன் காதலி கர்ப்பிணியாக இருப்பதை அறிந்தும், அவரை முகமது முஸ்தபா அலி தாக்கியது மிக மோசமான செயல் என விமர்சித்த நீதிபதி அவருக்கு 10 வாரங்கள் சிறைத்தண்டனை விதித்து தீர்ப்பு அளித்தார்.


சிங்கப்பூரும் டோல் கட்டணத்தை அகற்றுகிறது.

கோலாலம்பூர்,

ஜொகூரில் உள்ள தஞ்சோங் குப்பாங் டோல் சாவடியில் கட்டண வசூலிப்பிற்கு மலேசியா முற்றுப்புள்ளி வைத்திருக்கும் நடவடிக்கைக்கு ஈடாக, சிங்கப்பூர் அதன் இரண்டாவது பாலத்தில் மோட்டார் சைக்கிள்களுக்கான டோல் கட்டணத்தை அகற்றும் முடிவை அறிவித்துள்ளது. இதன் வழி சுமார் 50,000 மோட்டார் சைக்கிளோட்டிகள் பயனடைவர் என்று எதிர்பார்க்கப்படுகிறது.

Read More: Malaysia Nanban Tamil Daily on 2.1.2018


18 வயது இளைஞரிடம் 2,200 போதை மாத்திரைகள்

கோல திரெங்கானு ஏறக்குறைய வெ.22,000 மதிப்புடைய 2,200 போதைப்பொருள் மாத்திரைகளை வைத்திருந்த 18 வயதுமிக்க இளைஞர் கைது செய்யப்பட்டார். கைது செய் யப்பட்ட இளைஞரைக் கடந்த 2 மாதங்களாக உளவு பார்க்கப்பட்டதன் பின் கோல திரெங்கானு காவல்துறையின் தலைமையகத்தின் போதைப்பொருள் விசாரணைப் பிரிவு இங்குள்ள கம்போங் பாதினில் உள்ள வீட்டில் சோதனை நடவடிக்கை மேற்கொண்டதாக கோல திரெங்கானு காவல் துறையின் துணைத் தலைவர் சூப்ரிண்டெண்டன் சுபியான் சுலைமான் தெரிவித்தார். சோதனை நடவடிக்கையின்போது அந்த இளைஞர் உறங்கிக் கொண்டிருந்ததோடு போதைப்பொருள் மாத்திரைகள் அடங்கிய பிளாஸ்டிக் பை கட்டிலுக்கு அருகில் வைக்கப்பட்டிருந்தது. இளைஞரிடம் மேற்கொள்ளப்பட்ட சிறுநீர் சோதனையில் அவர் போதைப்பொருள் உட்கொள்ள வில்லை என்பது தெரிய வந்துள்ளது. மேலும், அவர் மீது இதுவரையில் எவ்வித குற்றப் பதிவும் இல்லை என்ற காரணத்தாலும் அவர் வெறும் விநியோகிப்பாளராக மட்டும் இருக்கலாம் என நம்பப்படுவதாகவும் கூறப்படுகிறது. இதனிடையே, அந்த இளைஞரின் தலைவரை அடை யாளம் கண்டுவிட்டதாகவும் தற்போது அவரை நெருங்கிக் கொண்டிருப்பதாகவும் அவர் குறிப்பிட்டார்.


பள்ளிக்குச் சென்ற மகன் வீடு திரும்பவில்லை!

பள்ளிக்குச் சென்ற தன் மகன் நான்கு நாட்களாகியும் இன்றுவரை வீடு திரும்பாதது தொடர்பில் அதிர்ச்சியில் உறைந்திருக்கும் குடும்பத்தினர் இச்சம்பவம் குறித்து போலீஸ் நிலையத்தில் புகார் செய்துள்ளனர். இங்குள்ள சுங்கை பீலேக் இடைநிலைப்பள்ளியில் இரண்டாம் படிவம் பயிலும் மாணவர் விக்னேஸ் ராவ் த/பெ வாசகம் வயது (14) இம்மாதம் ஏப். 3ஆம் தேதியன்று மதியம் 12.40 மணியளவில் எண்.48 தாமான் ஸ்ரீ மெர்பாவ், சுங்கை பீலேக் எனும் தமது இல்லத்திலிருந்து பள்ளிக்குச் செல்வதாக கூறிவிட்டுச் சென்றவர் நான்கு நாட்களாகி விட்ட நிலையில் இன்றுவரை வீடு திரும்பவில்லை என தந்தை வாசகம் குறிப்பிட்டார். பள்ளிச் சீருடையுடன் வெளியேறிய மாநிறம் கொண்ட அவர் 169 செ.மீட்டர் உயரத்தை கொண்டிருப்பதுடன் தலைமுடி நேராகவும் கட்டையாகவும் வைத்திருப்பார் என தந்தை வாசகம் தமது போலீஸ் புகாரில் தெரிவித்துள்ளார். காணாமல்போன தன் மகனை காண்பவர்கள் 012-9735261 என்ற எண் ணிலோ அல்லது அருகில் உள்ள போலீஸ் நிலையங்களில் தகவல் வழங்கி உதவுமாறு அவர் பொது மக்களை கேட்டுக்கொண்டார்.


மீன்களின் இனப்பெருக்கத்துக்காக தமிழகத்தில் மீன்பிடிக்க 45 நாள்களுக்குத் தடை!

தமிழகத்தில், ஆண்டுதோறும் கடைப்பிடித்து வரும் 45 நாள் மீன்பிடித் தடைக்காலம், நள்ளிரவு முதல் அமலுக்கு வந்ததைத் தொடர்ந்து, 13 கடலோர மாவட்டங்களிலும், விசைப்படகுகள் கடலுக்குச் செல்லாமல் கரையோரம் நிறுத்திவைக்கப்பட்டுள்ளன. மீன்களின் இனப்பெருக்கக் காலத்தையொட்டி, குறிப்பிட்ட சில தினங்களுக்கு மீன்பிடிக்கத் தடை விதிக்கப்படுவது வழக்கம். ராமநாதபுரம், புதுக்கோட்டை, தூத்துக்குடி, நாகப்பட்டினம், சென்னை உள்ளிட்ட 13 கடலோர மாவட்டங்களிலும் மீன்பிடித் தடைக்காலம் தொடங்கியதால், சுமார் 5,600 விசைப்படகுகள் கடலுக்குச் செல்லாமல் நிறுத்திவைக்கப்பட்டுள்ளன. தடைக்காலத்தின்போது மீனவர்களுக்கு வழங்கப்படும் நிவாரணத் தொகையை, தடைக்காலத்தின் போதே அளிக்க வேண்டும் என்று மீனவர்கள் கோரிக்கை வைத்துள்ளனர். இலங்கைக் கடற்படையினர் கைது நடவடிக்கைகளாலும், தொடர் தாக்குதல்களாலும் மீனவர்களின் வாழ்வாதாரம் பாதிப்படைந்துள்ள நிலையில், மீன் பிடித் தடைக்காலம் மேலும் வாழ்வாதாரப் பிரச்னையை அதிகரிக்கும். எனவே, தடைக்காலத்தின் போதே நிவாரணத் தொகையை வழங்க வேண்டும் என்று அரசிடம் மீனவர்கள் கோரிக்கை வைத்துள்ளனர்.


கம்போங்  நேனாஸ் மக்களைச் சூழ்ந்துள்ள வேதனைகள்

புக்கிட் மெர்தாஜம்,

புக்கிட் மெர்தாஜம் வட்டாரத்தில் உள்ள கம்போங் நேனாஸ் குடியிருப்புப் பகுதியில் சுமார் 40 குடும்பங்கள் வசித்து வருகின்றன. எனினும், இக்குடியிருப்புப் பகுதியை ஒட்டி ஐந்துக்கும் மேற்பட்ட தொழிற்சாலைகள் செயல்பட்டு வருகின்றன. இத்தொழிற்சாலைகளின் காரணமாக இங்குள்ள மக்கள் தங்கள் வாழ்க்கையில் பல்வேறு தொல்லைகளையும் சிக்கல்களையும் எதிர்நோக்குவது வாடிக்கையாகிவிட்டது.

தங்கள் சுகாதாரத்திற்கு கேடு விளைவிக்கும் வகையில் இங்குள்ள சுற்றுவட்டாரம் அமைந்துள்ளது. சுவாசிக்கும் காற்றில் துர்நாற்றம்,  தேங்கிக் கிடக்கும் தண்ணீரால் கொசுக்களின் தொல்லை, விஷ பூச்சிகளின் படையெடுப்பு, மரண அபாயத்தை விளைவிக்கும் சாலைகள், நீர் தேங்கிய சாக்கடைகள், மலை யென குவிந்து கிடக்கும் குப்பைகள், தொழிற்சாலைகளில் இருந்து வெளியேறும் கழிவுகள் என கம்போங்  நேனாஸ் மக்களைச் சூழ்ந்துள்ள வேத னைகள் ஏராளம்.

Read More: Malaysia Nanban Tamil Daily on 5.2.2018


காதல் திருமணம் செய்த 3 மாதத்தில் தம்பதிக்கு நடந்த சோகம்!

தேனி மாவட்டம், குரங்கணி மலைப்பகுதியில் ஏற்பட்ட காட்டுத் தீயில் சிக்கி ஈரோடு மாவட்டத்தைச் சேர்ந்த தம்பதி உயிரிழந்துள்ள சம்பவம் சோகத்தை ஏற்படுத்தியுள்ளது.
தேனி மாவட்டம் போடி அருகே உள்ள குரங்கணி மலைப்பகுதியில் மலையேறும் பயிற்சிக்காக ஈரோட்டிலிருந்து பிரபு (30), கொல்லம்பாளையம் பகுதியைச் சேர்ந்த சபிதா (35), சபிதாவுடைய மகள் நேகா (9), சித்தோடு பகுதியைச் சேர்ந்த சதீஷ்குமார் (30), கவுந்தப்பாடியைச் சேர்ந்த விவேக் (32), விகேக்கின் மனைவி திவ்யா (25), தமிழ்ச்செல்வன் (24), கண்ணன் (26) என மொத்தம் 8 பேர் சென்றுள்ளனர். இந்த மலையேறும் பயிற்சியை tour de holiday என்னும் அமைப்பைச் சேர்ந்தவரும் இந்தத் தீ விபத்தில் பாதிக்கப்பட்டுள்ளவருமான பிரபு என்பவர்தான் ஏற்பாடு செய்திருக்கிறார்.
இவர்கள் அனைவரும் கடந்த வெள்ளிக்கிழமை இரவு சென்னிமலையிலிருந்து ஒரு கேப் மூலமாகத் தேனி மாவட்டம் போடிக்குச் சென்றுள்ளனர். பின்னர் அங்கிருந்து குரங்கணி மலைப்பகுதியில் மலையேறும் பயிற்சியில் ஈடுபட்டிருக்கின்றனர். பயிற்சியின்போது தீயின் புகைச்சலை உணர்ந்தும் எதையும் பொருட்படுத்தாமல் இருந்திருக்கின்றனர். அடுத்தடுத்து காட்டுத்தீ பரவ அதிர்ந்துபோனவர்கள் என்ன செய்வதென்று தெரியாமல் நிலைகுலைந்து ஆளுக்கொரு திசையில் ஓடியிருக்கின்றனர். அந்தவகையில், காட்டுத்தீயில் சிக்கி கவுந்தப்பாடியைச் சேர்ந்த விவேக், திவ்யா மற்றும் தமிழ்ச்செல்வன் ஆகிய மூவரும் உயிரிழந்ததாக அதிகாரபூர்வமான தகவல் வெளியாகியிருக்கிறது. காவல்துறை அதிகாரிகள் அதை உறுதிப்படுத்தியி ருக்கின்றனர். மீதமுள்ளவர்களும் பலத்த காயங்களுடன் மருத்துவமனையில் சிகிச்சை பெற்றுவருகின்றனர்.
இதில் விவேக் மற்றும் திவ்யா ஆகிய இருவருக்கும் கடந்த 3 மாதங்களுக்கு முன்புதான் காதல் திருமணம் நடந்திருக்கிறது. விவேக் துபாயிலுள்ள ஒரு தனியார் நிறுவனத்தில் இன்ஜினீயராகப் பணியாற்றி வந்திருக்கிறார். அவரின் மனைவியான திவ்யா எம்.பில் முடித்துவிட்டு பெங்களூருவிலுள்ள ஒரு நிறுவனத்தில் வேலை பார்த்து வந்திருக்கிறார். இவர்களுடைய திருமணத்தை முன்னின்று நடத்திய நண்பர்களான தமிழ்ச்செல்வன் மற்றும் கண்ணன் ஆகிய நால்வரும் சேர்ந்துதான் இந்தப் பயணத்துக்குச் சென்றிருக்கின்றனர். இவர்கள் 4 பேரும் ஈரோட்டை அடுத்த கவுந்தப்பாடியைச் சேர்ந்தவர்கள். அதில் 3 பேர் உயிரிழந்தும் ஒருவர் உயிருக்குப் போராடி வருவதுமான தகவலை அறிந்து அப்பகுதிவாசிகள் மிகுந்த வருத்தத்தில் இருக்கின்றனர்.


இலங்கையின் சுதந்திர தினம் தழிழர்களுக்கு துக்க தினமே!

இலங்கையின் சுதந்திர தினம் தழிழர்களுக்கு துக்க தினம் எனும் தொனிப்பொருளில் யாழ் மாவட்ட செயலகம் முன்பாக இன்றைய தினம் கறுப்புபட்டி போராட்டம் வடமாகாண சபை உறுப்பினர் சிவாஜிலிங்கம் தலைமையில் இடம்பெற்றது. இதில் வடமாகாண சபை உறுப்பினர்களான சிவாஜி லிங்கம், அனந்தி சசிகரன், சர்வேஸ்வரன் போன்றோர் பங்குபற்றினர்.இதன்போது காணமற்போன , கைது செய்யப்பட்ட தமிழ் உறவகள் எங்கே? சர்வதேச விசாரணையே தேவை,தமிழ் அரசியல் கைதிகளை விடுதலை செய், தமிழ் மக்களின் ஆக்கரமிக்கப்பட்ட நிலங்களை உடனே விடுவி, புதிய நிலங்களை ஆக்கிரமிப்பு செய்வதை நிறுத்து, தமிழ் தேசிய இனப்பிரச்சனைக்கு சர்வதேச மத்தியஸ்தம் முலம் தீர்வு காண், எனும் கோசங்கள் எழுப்பப்பட்டது. குறித்த போராட்டம் இன்று காலை 8.15 மணியளவில் யாழ் மாவட்ட செயலகத்திற்கு முன்பாக ஆரம்பித்ததுடன் காலை 10 மணி மட்டும் இடம்பெற்றது.இதில் பங்குபற்றிய தாயொருவர் தனது பிள்ளைகளை இராணுவம் கொண்டு சென்றதாகவும் தற்போது வரை அவரை காண வில்லை அவர் எங்கே என நடுவீதியில் இருந்து கதறி அழுதார்.இதன் போது போராட்டம் செய்வதற்கு யாழ் நீதவான் றீதிமன்றம் தடை உத்தரவு பிறப்பிக்கப்பட்டுள்ளதாகவும் உடனடியாக குறித்த இடத்தை விட்டு கடந்து செல்லும்படியும் பொலிஸார் ஆர்ப்பாட்டத்தில் ஈடுபட்டவர்களுக்கு அறிவுறுத்தல் விடுத்தனர். எனினும் ஆர்ப்பாட்டக்காரர்கள் அங்கிருந்து அகன்று செல்ல மறுத்தனர். இது பற்றி வடமாகாண சபை உறுப்பினர் சர்வேஸ்வரன் கருத்து தெரிவிக்கையில், குறித்த போராட்டத்திற்கு தடை உத்தரவு பிறப்பிக்கப்பட்ட நீதிமன்ற உத்தரவில், மீனவர் பிரச்சனை தொடர்பில் போராட்டம் முன்னெடுக்கப்படுவதாகவும் , சுதந்திர தின நிகழ்வு அன்று ஏ9 வீதியை மறித்து போராட்டம் நடாத்துவதாகவும், யாழ் மாவட்ட செயலகத்தை வழிமறிப்பதாகவும் குற்றம் சாட்டப்பட்டுள்ளது. எனினும் நாம் இங்கு மீனவர் பிரச்சனை தொடர்பில் போராட்டம செய்யவில்லை , ஏ9 வீதியை பொலிஸாரே வழிமறித்துள்ளனர். மற்றும் யாழ் மாவட்ட செயலகத்திற்கு 250 மீற்றருக்கு அப்பாலேயே போராட்டம் செய்கின்றோம். எனவே எமது நியாயபூர்வமான போராட்டம் பற்றி யாழ் நீதவானுக்கு தவறான அறிவுறுத்தல் வழங்கப்பட்டுள்ளது எனவும் தெரிவி த்தார்.இதனையடுத்து பொலிஸார் அவ்விடத்தை விட்டு அகன்றனர்.


மகாதேவன் மரணம்! பரோலில் வருகிறார் சசிகலா?

தனது அண்ணன் வினோதகனின் மூத்த மகன் மகாதேவன் மாரடைப்பால் மரணம் அடைந்ததையடுத்து, இவரது இறுதிச்சடங்கில் சசிகலா கலந்து கொள் வார் என்று கூறப்படுகிறது. சிறையில் இருந்து பரோலில் வருவதற்கான ஏற்பாடுகளை சசிகலா தரப்பினர் செய்து வருகின்றனர். அ.தி.மு.க அம்மா கட்சியின் பொதுச் செயலாளர் சசிகலா. இவரது அண்ணன் வினோதகனின் மூத்த மகன் மகாதேவன். இவர் ஜெயலலிதா பேரவையின் மாநில செயலாளராக இருந்து வந்தார். இன்று காலை கும்பகோணம் அருகே உள்ள திருவிடையூர் கோயிலுக்கு மகாதேவன் சென்றுள்ளார். அப்போது, திடீரென அவருக்கு மாரடைப்பு ஏற்பட்டுள்ளது. உடனடியாக அவர் தஞ்சாவூரில் உள்ள தனியார் மருத்துவமனைக்கு கொண்டு செல்லப்பட்டார். போகும் வழியில் அவர் உயிரிழந்தார். அவரது உடல் தஞ்சாவூரில் உள்ள தனியார் மருத்துவமனையில் வைக்கப்பட்டுள்ளது. மகாதேவன் மீது சசிகலாவுக்கு மிகுந்த அன்பு உண்டு. அவரது இறப்பு குறித்து பெங்களூரு சிறையில் உள்ள சசிகலாவுக்கு உடனடியாக தெரிவிக் கப்பட்டது. இதையடுத்து, சிறைத்துறை அதிகாரிகளிடம், பரோலில் செல்வதற்கான நடைமுறைகளை சசிகலா கேட்டு வருவதாக கூறப்படுகிறது. அப் போது, சசிகலாவை பரோலில் விடுவது குறித்து சிறைத்துறை நிர்வாகம் முடிவு செய்யும் என தெரிகிறது. இதனிடையே, மகாதேவன் மரணம் குறித்து தகவல் அறிந்த அ.தி.மு.க அம்மா கட்சியின் துணைப் பொதுச் செயலாளரும், தாய்மாமனுமான டி.டி. வி.தினகரன் தஞ்சாவூர் செல்கிறார். மருத்துவமனையில் உள்ள அவரது உடலுக்கு டி.டி.வி.தினகரன் அஞ்சலி செலுத்த உள்ளார். இதையடுத்து, அவரது உடல் சொந்த ஊருக்கு எடுத்துச் செல்லப்படுகிறது. மகாதேவனுக்கு இரண்டு மகள்கள் உள்ளனர். மூத்த மகள் சென்னையில் உள்ள தனியார் மருத்துவக்கல்லூரியில் படித்து வருகிறார். இளைய மகளும் படித்து வருகிறார்.


எல்லோரும் பிரதமர் மோடியை அவமதிக்கிறார்கள்’ ஆளுநரிடம் பா.ஜனதா புகார்

அமராவதி,

ஆந்திராவிற்கு சிறப்பு அந்தஸ்து வழங்கும் விவகாரத்தில் ஏற்பட்ட மோதல் காரணமாக மத்திய பா.ஜனதா அரசில் இருந்து தெலுங்கு தேசம் விலகியது. ஆந்திராவில் தெலுங்கு தேசம் அரசு நடைபெற்று வருகிறது. தெலுங்கு தேசம் தலைவர்கள் பா.ஜனதாவை கடுமையாக விமர்சனம் செய்து வருகிறார்கள்.

இந்நிலையில் ‘எல்லோரும் பிரதமர் மோடியை அவமதிக்கிறார்கள்’  என தெலுங்குதேசத்திற்கு எதிராக பா.ஜனதா புகார் கொடுத்து உள்ளது.

ஐதராபாத்தில் உள்ள ஆளுநர் மாளிகைக்கு சென்ற பா.ஜனதா குழு, தெலுங்குதேசம் கட்சியின் தலைவர்களுக்கு எதிராக புகாரை கொடுத்து உள்ளது. தெலுங்கு தேசம் கட்சியின் தலைவர்கள் பிரதமர் மோடிக்கு எதிராக மிகவும் மோசமான மற்றும் அவதூறான வார்த்தைகளை பயன்படுத்துகிறார்கள், அவர்களுக்கு எதிராக நடவடிக்கையை எடுக்க வேண்டும் என பா.ஜனதா வலியுறுத்தி உள்ளது.

பா.ஜனதா தலைவர் கண்ணா லட்சுமிநாராயணா பேசுகையில், “எம்.பி.க்கள், எம்.எல்.ஏ.க்கள், மந்திரிகள் என அனைவரும் பிரதமர் மோடிக்கு எதிராக மோசமான வார்த்தைகளை பயன்படுத்துகிறார்கள். அவர்கள் தேர்வு செய்யப்பட்ட உறுப்பினர்கள். மந்திரி அகிலா பிரியா உள்பட இது போன்ற மோசமான வார்த்தைகளை பிரயோகிக்கும் அனைவருக்கும் எதிராக நடவடிக்கை எடுக்க நாங்கள் வலியுறுத்தி உள்ளோம்,” என கூறி உள்ளார்.

ஆந்திராவில் ஜனநாயகமற்ற முறையில் ஆட்சி நடக்கிறது, ஆபத்தான நிலை மாநிலத்தில் ஏற்பட்டு உள்ளது. அரசு அதிகாரிகள் தெலுங்குதேசம் உறுப்பி னர்கள் போன்று செயல்படுகிறார்கள். மாநிலத்தில் போலீஸ் நிலையங்கள் தெலுங்கு தேசம் அலுவலகம் ஆகிவிட்டது எனவும் விமர்சனம் செய்து உள்ளார். ஆந்திராவில் அடுத்த ஆண்டு பாராளுமன்றத் தேர்தலுடன், சட்டமன்றத் தேர்தல் நடைபெற உள்ளது.


அமெரிக்காவில் துப்பாக்கி சூடு 8 பேர் பரிதாப பலி

புரூக்ஹெவன் அமெரிக்காவில் மிசிசிபி மாகாணத்தில் நடந்த துப்பாக்கி சூட்டில் நகர துணை தலைவர் உள்பட 8 பேர் கொல்லப்பட்டனர். சந்தேகக்குரிய குற்றவாளியை போலீசார் கைது செய்தனர். அமெரிக்காவின் மிசிசிபி மாகாணம் லின்கான் பகுதியில் உள்ள கிராமத்தில் தனது குழந்தைகளை பார்ப்பதற்காக கோரி காட்போல்ட் (35 வயது) வந்துள்ளார். அப்போது அவருக்கும், அவரது மனைவிக்கும் வாக்குவாதம் ஏற்பட்டதாக தெரிகிறது. இதனையடுத்து பக்கத்து வீட்டுக்காரர்கள் போலீசாருக்கு தகவல் கொடுத்தனர். இது குறித்து தகவல் அறிந்த நகர துணை தலைவர் அங்கு வந்து நிலவரத்தை சரி செய்ய முயன்றுள்ளார். ஆனால், கோரி காட்போல்ட் கோபத்தில் அங்கிருந்தவர்களை துப்பாக்கியால் சுட்டுள்ளார். இதில், நகர துணை தலைவர் உள்பட 8 பேர் கொல்லப்பட்டனர். இது குறித்து தகவல் அறிந்த காவல் துறையினர் கோரி காட்போல்ட்டை கைது செய்தனர்.


பாலியல் குற்ற வழக்கில் சிறுமியின் ஓவியம் ஆதாரமானது!

டெல்லி குற்றவியல் நீதிமன்றத்தில், சிறுமி வரைந்த ஓவியத்தை அடிப்படையாகக்கொண்டு, பாலியல் குற்றவாளிக்கு 5 ஆண்டுகள் சிறைத் தண்டனை வழங்கப்பட்டுள்ளது. தாய் இறந்து, தந்தையால் அனாதையாக விடப்பட்ட 8 வயது பெண் சிறுமி அத்தையின் பராமரிப்பில் வளர்ந்து வந்தார். அத்தையின் கணவர் அக்தர் அகமது, அந்தக் குழந்தையை யாரும் இல்லாத நேரத்தில் தொடர்ந்து பாலியல் வன்புணர்ச்சிசெய்து வந்துள்ளார். இந்தக் குற்றச்செயல் தெரியவந்ததும் அக்தர் அகமது கைதுசெய்யப்பட்டார். குழந்தை, பாலியல் வன்புணர்ச்சி செய்யப்பட்டதற்கான ஆதாரமாக மருத்துவச் சான்றிதழ் இருந்தபோதும், அக்தர் அகமது தன்னை ஓர் அப்பாவியாகக் காட்டி வந்துள்ளார். நீதிபதி, அந்தக் குழந்தையிடம் நடந்த விஷயங்களை வரையச்சொல்லி கிரையான்ஸும் பேப்பரும் வழங்கியுள்ளார். ஒரு வீட்டில் குழந்தை நிர்வாண நிலையில் கையில் பலூன்கள் வைத்திருந்த நிலையில் நின்றுகொண்டிந்தது போலவும், அதன் அருகே ஆடைகள் களையப்பட்டு கீழே இருப்பதுபோல வரைந்திருந்தார். குழந்தையின் ஓவியத்தையும் மருத்துவச் சான்றிதழையும் ஆதாரமாக எடுத்துக்கொண்ட நீதிபதி, குற்றவாளிக்கு ஐந்து ஆண்டு கால சிறைத் தண்டனை வழங்கியுள்ளார். கடந்த இரண்டு ஆண்டுகளுக்கும் மேலாக நிலுவையிலிருந்த வழக்கு முடிவுக்கு வந்துள்ளது.


ஜம்மு காஷ்மீர் சட்டமன்றம் அதிரடியாக கலைப்பு!!!

ஜம்மு காஷ்மீர் சட்டமன்றத்தை அதிரடியாக கலைத்து உத்தரவிட்டது மத்திய அரசு. கடந்த ஜூனில் மெஹபூபா முப்தி முதல்வர் பதவியை ராஜினாமா செய்தார். அதைத்தொடர்ந்து பாஜக, மக்கள் ஜனநாயக கூட்டணி அரசு கவிழ்ந்தது இதனால் சட்டமன்றம் முடக்கப்பட்டிருந்தது. 5 மாதங்களாக முடக்கப்ப ட்டிருந்த சட்டமன்றத்தை இன்று கலைத்து உத்தரவிட்டது மத்திய அரசு.


எச்.ஆர்.டி கோர்ப் 18 மாதங்களில்  பரிணாம வளர்ச்சி

(ராஜேஸ்வரி கணேசன்)

கோலாலம்பூர், டிச. 19-

மனிதவள மேம்பாட்டு நிறுவனம் (எச்.ஆர்.டி கோர்ப்) -  பெயர் அளவில் மட்டுமின்றி கொள்கை அளவிலும் அண்மையில் மிகப்பெரிய உருமாற்றத்தைக் கண்ட இந்நிறுவனம் நாட்டின் மனிதவள மேம்பாட்டில் முக்கியமான பங்கினை ஆற்றி வருகிறது. மனிதவள அமைச்சின் கீழ் இயங்கும் இதன் செயல்பாடுகள், குறிப்பாக கடந்த 18 மாதங்களில் மிகவும் சவால் நிறைந்த ஒன்றாக விளங்கியது எனக் கூறுகிறார் அதன் தலைமைச் செயல்முறை அதிகாரி டத்தோ ஷாகுல் ஹமீது டாவுட்.

மலேசிய நண்பனுடனான சிறப்பு நேர்காணலில் தாம் வழிநடத்தும் எச்.ஆர்.டி கோர்ப் நிறுவனத்தின் பயணம் குறித்து அவர் விவரித்தார். அதன் விவரங்கள்:

எச்.ஆர்.டி கோர்ப் தலைமைப் பொறுப்பை நான் ஏற்றபோது  அது ஒரு சுமுகமான பயணம் என்று சொல்லிவிட முடியாது.  மிகவும் சிரமமான ஒரு நேரத்தில்தான் நான் இங்கு காலடி எடுத்து வைத்தேன்.  எச்.ஆர்.டி கோர்ப் பற்றி முழுமையாகப் புரிந்து கொள்வதற்கான போதுமான நேரம் கூட எனக்கு இருந்ததில்லை. அந்த வகையில் கடந்த 18 மாதங்கள் மிகவும் சவாலான ஒரு காலகட்டமாக இது இருந்துள்ளது.

எச்.ஆர்.டி கோர்ப் பற்றி துரிதமாகத் தெரிந்துகொள்ளும் ஓர் இக்கட்டான சூழ்நிலைக்குத் தள்ளப்பட்டேன். அது கோவிட்-19 தொற்றுப் பரவல் உச்சத்தில் இருந்த ஒரு காலகட்டம் என்பதே இதற்கு முக்கியமான காரணமாகும். மக்கள் எல்லாம் வேலை வாய்ப்புகளை இழந்து, என்ன நடக்குமோ என்பது தெரியாமல் தவித்துக்கொண்டிருந்தார்கள். அந்த ஒரு சூழ்நிலையில்தான் நானும் மற்றவர்களும் இங்கு காலடி எடுத்து வைத்தோம். அந்த நாள் தொடங்கி கடந்த 18 மாதங்கள்  எச்.ஆர்.டி கோர்ப் நிறைய மாற்றங்களைச் சந்தித்தது. ஆனால், இவை வெறும் மாற்றங்களாக இல்லாமல் காலத்தின் தேவைகளுக்கு ஏற்ற மாற்றங்களாக இருந்தன.

இந்த ஒவ்வொரு மாற்றமும் தவிர்க்க முடியாதவை. இந்த மாற்றங்களை எச்.ஆர்.டி கோர்ப் மட்டும் கையாளத் தவறியிருந்தால் இன்று இந்தத் துறையில் நீடித்திருப்பதற்கான தகுதியையும் அடையாளத்தையும் அது இழந்திருக்கும். மக்களிடம் எதிர்பார்ப்பு என்று ஒன்றிருக்கும்போது அவர்களின் எதிர்பார்ப்புகளை நம்மால் நிறைவேற்ற முடியவில்லை என்றால் அந்தரத்தில் அறுந்துபோன பட்டம் போல நமக்கும் மக்களுக்கும் உள்ள தொடர்பு அறுந்துபோகும். அவர்களைப் பொறுத்த வரையில் நாம்  சம்பந்தம் இல்லாதவர்களாகி விடுவோம்.

எனவே, சரியான நேரத்தில், சரியான மாற்றங்களைச் செய்வது மிகவும் அவசியம். கடந்த 18 மாதங்களில் பெஞ்சானா எச்.ஆர்.டி.எப். கீழ் மட்டுமே ஒரு லட்சத்திற்கும் மேற்பட்டோருக்கு நாங்கள் பயிற்சிகளை அளித்திருக்கிறோம். இது எங்களின் முதல் சாதனை.

இரண்டாவதாக, எச்.ஆர்.டி கோர்ப்பின் பயிற்சித் திட்டங்கள். அதுதான் எங்களின் முழுமையான ஈடுபாடு.   அதில் நாங்கள் தீவிர கவனம் செலுத்தி வருகிறோம். தொழிலாளர்களுக்கான பயிற்சிகளும் அவர்களின் திறம் மேம்பாடும்தான் எங்களின் இலக்கு.  ஆனால், காலத்திற்கு ஏற்ற மாற்றங்கள் அவசியம் என்பதை நாங்களும் உணர்ந்தோம்.  எச்.ஆர்.டி.எப் (மனிதவள மேம்பாட்டு நிதியகம்) தொடங்கப்பட்டு 28 ஆண்டுகள் ஆகிவிட்டன. 1993 இல் இது தோற்றுவிக்கப்பட்டது. இந்த 28 வருட காலப் பயணத்தில் முன்பு அதன் செயல்பாடுகள் சரியாக இருந்திருக்கலாம். ஆனால், இன்றைய சூழலுக்கு இது சாத்தியமாகாது.

வெறும் பயிற்சியை மட்டும் கொடுத்து விட்டு, அவர்களை நட்டாற்றில் விட்டு விட்டால், அவர்களின் நிலைமை அதன் பிறகு   என்னவாகும் என்பதில் அக்கறை இல்லாவிட்டால் அந்தப் பயிற்சிக்கு அர்த்தம் இல்லாமலும் அதனால் எந்தப் பயனும் இல்லாமலும் போய்விடும்.

எங்களின் அடிப்படை நோக்கங்களை நாங்கள் மாற்ற வேண்டிய அவசியத்தையும் அவசரத்தையும் இது உணர்த்தியது. பயிற்சி மட்டும் இல்லாமல் வேலை வாய்ப்பையும் அவர்களுக்கு ஏற்படுத்தித்தரும் திட்டத்தை வகுத்தோம். எங்களிடம் பயிற்சி பெற்றவர்களுக்கு  வருமானம் ஈட்டும் வழிகளையும் நாங்கள் கற்றுக்கொடுக்கிறோம். இதுவரை ஒரு லட்சத்திற்கும் மேலானவர்கள் பெஞ்சானா திட்டத்தின் கீழ் பயிற்சி பெற்றுள்ளனர்.

மற்றொரு திட்டமாக எச்.பி.சி எனும் எச்.ஆர்.டி கோர்ப் வேலை வாய்ப்பு மையம் ஒன்றைத் தொடங்கினோம். எங்களிடம் பயிற்சி பெற்றவர்களுக்கு வேலை வாய்ப்பையும் தேடிக் கொடுக்கின்றோம். இதுபோன்ற பயிற்சிகளை வழங்குவதில் எங்களுக்கும் மற்ற நிறுவனங்களுக்கும் நிறைய வேறுபாடுகள் உள்ளன.  முதல் முக்கியமாக நாடு முழுவதும் 65,000 முதல் 70,000 நிறுவனங்கள் எங்களுடன் நேரடித் தொடர்பில் உள்ளன.

அந்நிறுவனங்களின் வருமானம் என்ன, எத்தனை ஊழியர்கள், அவர்களின் சம்பள விவகாரம், எம்மாதிரியான தொழிலாளர்களை வேலைக்கு அமர்த்தியுள்ளனர் போன்ற எல்லா விவரங்களுமே எங்களுக்குத் தெரியும்.

நாடி வருபவர்களை அரவணைப்போம்

எங்களை நாடி வருபவர்கள் பயிற்சி முடிந்ததும் வேலை கிடைக்குமா என்ற எதிர்பார்ப்புடன்தான் வருகிறார்கள். பயிற்சி முடிந்தும் அவர்களின் வாழ்க்கையில் எந்த மாற்றமும் ஏற்படவில்லை என்றால் அவர்களுக்கும் நன்மை இல்லை, பயிற்சி அளித்த எங்களுக்கும் எந்தப் பயனும் இல்லை.

பயிற்சி பூர்த்தியானதும் ஒன்று அவர்கள் தாங்களாகவே தங்களுக்கு வருமானத்தை ஈட்டிக்கொள்ள வேண்டும். அல்லது ஒருவரிடம் வேலை செய்ய வேண்டும். இவை இரண்டையுமே மிகப்பெரிய கருத்தாக வைத்துதான் கடந்த 18 மாதங்களாக நாங்கள் இயங்கிக் கொண்டிருக்கிறோம். தேவைகள் உள்ளவர்களுக்கு 40,000 க்கும் மேற்பட்ட வேலை வாய்ப்புகளை நாங்கள் உருவாக்கியிருக்கிறோம். எங்களின் வேலை வாய்ப்பு மையத்தின் மூலமாக 6,000 பேர் படித்து முடித்து வேலையும் பார்க்கிறார்கள்.

மூன்றாவது கட்டமாக, இந்த கோவிட்-19 தொற்றுப் பரவல் காலத்தில் நேர்முகப் பயிற்சிக்குத் தடை விதிக்கப்பட்டிருந்தது. எங்களின் தொடர்ச்சியான நடவடிக்கைக்கு இது மிகப்பெரிய இடையூறை ஏற்படுத்தியது. ஆனால், இதுநாள் வரையில் யார் யார் இணையம் வாயிலான பயிற்சிகளைத் தவிர்த்து வந்தார்களோ அல்லது அது முடியாது என்றார்களோ இன்று அவ்வளவு பேரும் இணையம் வாயிலான பயிற்சியைத்தான் மேற்கொள்கின்றனர்.

இதனால் ஈ-லாத்தே  (e-LATiH)  அல்லது மின்னியல் பயிற்சி என்ற ஒரு பயிற்சித் தளத்தை எச்.ஆர்.டி கோர்ப் உருவாக்கியது. இவ்வாண்டு பிப்ரவரி மாதம் மனிதவள அமைச்சர் டத்தோஸ்ரீ எம்.சரவணன் இதனை தொடக்கி வைத்தார்.  இதன் கீழ், அனைத்து மலேசியர்களுக்கும்  இப்பயிற்சியை இலவசமாகக் கொடுத்தோம்.

இன்று சுமார் 500,000 க்கும் மேற்பட்டவர்கள் இப்பயிற்சியில் கலந்து கொண்டிருக்கின்றனர். இணையத் தளத்தில் 400 க்கும் மேற்பட்ட பயிற்சிகள் உள்ளன. பயிற்சியை மேற்கொள்பவர்கள் தங்கள் சொந்த வசதி, நேரத்திற்கு ஏற்ப இதில் கலந்து கொள்ளலாம்.

நான்காவதாக ஸ்கோப் (SCOPE) எனும் திட்டம்.  இது ஒரு பெரிய லட்சியம் என்று சொல்லலாம். காரணம், நாம் வழங்கக்கூடிய இதுபோன்ற திட்டங்கள் மக்களுக்கு  பயனுள்ள தாக்கத்தை ஏற்படுத்தக்கூடியதாக இருக்க வேண்டும். இதன் அடிப்படையில் சில்லறை குற்றங்களைப் புரிந்து சிறை சென்றவர்களுக்காக பயிற்சித் திட்டத்தை தொடங்கினோம். இது அவர்களுக்கான ஒரு மறுவாழ்வுத் திட்டமாக அமைந்தது.

இது பற்றி நிறையவே ஆய்வுகளை நாங்கள் மேற்கொண்டிருந்தோம். அம்முன்னாள் கைதிகளுக்கு சரியான இலக்கில் பயிற்சிகளை வழங்கி, வேலை வாய்ப்புகளையும் பெற்றுத்தந்துள்ளோம். ஒவ்வொருவரின் வாழ்க்கையிலும் வாய்ப்பு என்பது மிகவும் தேவை. அது முதலாவது வாய்ப்பாகவோ இரண்டாவது வாய்ப்பாகவோ இருக்கலாம். தவறு இழைக்கும் அனைவருக்குமே இரண்டாவது முறையாக ஒரு வாய்ப்பை நாம் கொடுக்க வேண்டும்.

முன்னாள் கைதிகளுக்கு சிறப்புப் பயிற்சிகள் (SCOPE)

சிறை சென்ற இவர்கள் எல்லாமே சிறு குற்றவாளிகள். எதற்காக சிறை சென்றோம் என்பது புரியாதவர்கள் பலர் இருக்கிறார்கள். அம்மாதிரி தண்டனை அனுபவித்தவர்களை சிறைச்சாலையில் பேசி , தேர்வு செய்து, பயிற்சிகளைக் கொடுத்து இன்று 1,500 முதல் 4,000 வெள்ளி வரை சம்பளம் பெறும் வேலையில் இருக்கிறார்கள். எங்களின் 18 மாத பயணத்தில் இதுவே ஒரு மிகப்பெரிய சாதனை என்று வர்ணிக்கலாம்.

ஒரு வித மன நிம்மதி, மன திருப்தி ஏற்படுகிறது. காரணம் இவர்களுக்கு வாழ்க்கையில் வெளிச்சமே இருந்திருக்காது. ஓர் இருண்ட வாழ்க்கையை அனுபவித்திருப்பார்கள். அவர்களைத் தட்டி எழுப்பி, இந்த சமுதாயத்தில் ஒருவராக அவர்களை தலைநிமிர்ந்து நடக்க வைத்திருக்கிறோம். இதன் கீழ் சுமார் 1,000 பேருக்கு பயிற்சிகளைக் கொடுத்து, இன்று அவர்கள் வேலை செய்து கொண்டிருக்கிறார்கள். எவ்வாறு இவர்கள் அடையாளம் காணப்படுகின்றனர்? நேரடியாக சிறைச்சாலைக்கு சென்று சில்லறை குற்றங்களுக்காக தண்டனை அனுபவித்து, பிறகு வெளியானவர்களை அங்கேயே அடையாளம் காண்போம்.

இது எங்களின் தனிப்பட்ட உழைப்பு மட்டுமின்றி  எங்களுடன் தேசிய சிறைச்சாலை வாரியம் மற்றும் பயிற்றுநர்கள் அனைவருக்கும் பங்கு உள்ளது.  இத்திட்டத்திற்காக மேலும் பலரும் அடையாளம் காணப்பட்டு வருகின்றனர். கட்டுமானம், பாதுகாவலர், சில்லறை வியாபாரம்,  உட்பட பல்வேறு துறைகளில் இன்று அவர்கள் பணியாற்றி வருகின்றனர். இவர்களை வேலைக்கமர்த்துவதில் முதலாளிகளின் வரவேற்பு எவ்வாறு உள்ளது? நாங்களே எதிர்பார்க்காத அளவுக்கு மிகவும் சிறப்பாக உள்ளது. இன்று 5,000 பேரை வேலைக்கு அமர்த்துவதற்கு முதலாளிகள் தயாராக இருக்கின்றனர். 1,000 பேருக்கு இதுவரை உதவியிருக்கிறோம். மேலும் 5,000 பேருக்கு வேலை வாய்ப்பு தயாராக உள்ளன.

அரசாங்கத்தின் அடைவு நிலை அவசியம் (ரிப்போர்ட் கார்டு) பற்றி வினவியபோது, இந்த 18 மாதங்களில் மனிதவள அமைச்சர், மனிதவள அமைச்சு, எச்.ஆர்.டி. கோர்ப் என மூன்றுக்குமே ஒரு சிறப்பான வருடம் என்றே சொல்லலாம். இது வரவேற்கக்கூடிய ஒன்றாகும். முன்பெல்லாம் எச்.ஆர்.டி.எப்.பில் என்ன நடக்கிறது என்பது பலருக்குத் தெரியாமல் இருந்தது. ஆனால், இன்று எச்.ஆர்.டி. கோர்ப் என மறுஉருவாக்கம் பெற்றுள்ள இந்த அமைப்பு குறித்து தெரியாதவர்கள் இருக்க முடியாது. இங்கு என்ன நடக்கிறது என்பது எங்களை விட வெளியில் உள்ளவர்களுக்கு அதிகமாகத் தெரியும். அந்த அளவுக்கு நாங்கள் எச்.ஆர்.டி. கோர்ப்பை பிரபலமாக்கியுள்ளோம்.

எங்களின் அணுகுமுறையே இதற்கு காரணம். எங்களை நாடி வருபவர்களை நாங்கள் அலட்சியப்படுத்துவது கிடையாது. எங்கள் அரவணைப்புக்காக வருபவர்களை நாங்கள் எப்போதும் அனுசரித்துப் போகிறோம். அடிப்பவர்களையும் அனுசரித்துப் போகிறோம். எங்களுக்கு எல்லாமே தெரியும் என்று இறுமாப்புடன் இருந்த காலமெல்லாம் மலையேறிவிட்டது. எங்களுக்கும் தெரியும். உங்களுக்கு என்ன தேவையோ அதை சொன்னால் அந்தத் தேவைகளையும் எங்களால் பூர்த்தி செய்ய முடியும். மக்களுக்கு உதவுவதற்காகத்தான் நாங்கள் இங்கு இருக்கிறோம்.  எச்.ஆர்.டி. கோர்ப் வெறும் பெயரளவிலான ஒரு மாற்றம் கிடையாது.

எச்.ஆர்.டி.எப். என்பது 28 ஆண்டு கால முத்திரை. அதை ஏன் நாங்கள் மாற்ற வேண்டும்? எல்லோருக்கும் வாழ்க்கையில் ஒரு புத்துணர்ச்சி வர வேண்டும். ஒரு குறிப்பிட்ட காலகட்டம் வந்ததும் பழசை நாம் மாற்றித்தான் ஆக வேண்டும். எச்.ஆர்.டி.எப். பில் சில பிரச்சினைகள் இருந்தன. உண்மையான பிரச்சினைகள் ஏதும் இல்லை என்றாலும் வெளியில் தோற்றம் அப்படித்தான் இருந்தது. இதற்கு களங்கம் கற்பிக்கும் வகையில் பலவாறாகப் பேசப்பட்டது.

எச்.ஆர்.டி.எப். முத்திரையைக் கூட பலரும் தங்களுக்குச் சாதகமாகப் பலவாறாகப் பயன்படுத்தி வந்தனர். அவர்களால் ஏற்படக்கூடிய ஊழலுக்கும் எங்களுக்கும்  சம்பந்தமே இருக்காது. ஆனால், எங்களை சம்பந்தப்படுத்துவார்கள். முத்திரையை மாற்றுவதே இவற்றிலிருந்து வெளியாவதற்கு ஒரே வழியாக இருந்தது. ஆனால் எங்களைப் பொறுத்த வரையில் வெறும் வெளித்தோற்ற மாற்றமாக இல்லாமல் எங்கள் பணியாளர்களின் அணுகுமுறைகள், மனப்போக்கு, செயலாக்கம், கொள்கை என எல்லா நிலைகளிலும் மாற்றங்களைக் கொண்டு வந்தோம்.  அந்த மாற்றங்களின் உச்சம்தான் எச்.ஆர்.டி. கோர்ப் என்ற பெயர் மாற்றம்.

இரண்டு ஆண்டுகளுக்கு முன்னதாக சுகாதாரம், பாதுகாப்பு, நிர்வாகம், சந்தை தொடர்பான பயிற்சிகள் நிறைய இருந்தன. இவை பொதுவான பயிற்சிகள்.  ஆனால், கோவிட்-19 தொற்றுப் பரவலுக்குப் பிந்தி பார்த்தால் டிஜிட்டலின் ஆதிக்கம் பரவத் தொடங்கியுள்ளது. தொழில்துறையில் அதன் பயணம் படுவேகமாக உள்ளது. அதன் அடிப்படையில் இன்று இணையப் பாதுகாப்பு, செயற்கை நுண்ணறிவு போன்று உயரிய தொழில்நுட்பப் பயிற்சிகளைத அதிகாமானவர்கள் விரும்புகிறார்கள்.

எச்.ஆர்.டி. கோர்ப்பில் இன்று கிட்டதட்ட 65,000 நிறுவனங்கள் பதிந்து கொண்டுள்ளன. அவற்றில், சுமார் 10 லட்சம் பணியாளர்களுக்கு நாங்கள் பயிற்சி கொடுக்கிறோம். இதுபோன்ற காலகட்டத்தில் அதற்கான மாற்றங்களும் கடுமையாக உள்ளன. இருவிதமான பயிற்சிகளை நாங்கள் வழங்குகின்றோம். முதலாளிகள் எங்களுக்கு மாதச்சந்தா செலுத்துகின்றனர். அந்த சந்தாவில் அவர்களின் பணியாளர்களுக்கே பயிற்சிகளை வழங்குகின்றோம்.

இதற்கு முன்னதாக 3 துறைகள் மட்டுமே சந்தா செலுத்தி வந்தன. சேவைத்துறை, சுரங்கம், தயாரிப்புத் துறைகள் அவையாகும். இவை போக மற்ற துறைகளைச் சார்ந்தவர்களுக்கும் பயிற்சிகளை வழங்கும் பொருட்டு எச்.ஆர்.டி. கோர்ப்பின் 2001 ஆம் ஆண்டு பி.எஸ்.எம்.பி சட்டம் 2021 மார்ச் முதல் தேதி  திருத்தம் செய்யப்பட்டது. அறிவாற்றல் என்பது அனைவருக்கும் சமமாகக் கிடைக்க வேண்டும் என்பதற்காகவே இந்த மாற்றம் கொண்டு வரப்பட்டது.

2021 மார்ச் மாதம் வரை 33,000 நிறுவனங்கள் மட்டுமே எங்களிடம் பதிவு செய்திருந்தன. இன்று ஒன்பது மாதங்களுக்குப் பிறகு அவற்றின் எண்ணிக்கை 2 மடங்காகியுள்ளது. இனிவரும் 4 ஆண்டுகளில் 250,000 நிறுவனங்கள் எங்களுடன் பதிந்துகொள்ளும் சாத்தியம் உள்ளது. இதன் மூலமாக சுமார் 60 லட்சம் தொழிலாளர்களுக்கு நாங்கள் பயிற்சி கொடுப்போம். வேலை செய்யக்கூடிய அனைத்து தொழிலாளர்களுக்கும் இப்பயிற்சி வழங்கப்பட வேண்டும் என்பதுதான் எங்களின் இலக்கு என டத்தோ ஷாகுல் ஹமீது டாவுட் மேலும் கூறினார்.


நடப்பாண்டின் சக்தி வாய்ந்த மங்குட் புயல்

இந்த வருடத்தின் சக்கி வாய்ந்த புயலாகக் கருதப்படும் மங்குட் புயல் பிலிப்பைன்ஸைத் தாக்கியதில் இதுவரை 59 பேர் பலியாகியுள்ளனர். ஆயிரக்க ணக்கான மக்கள் தங்கள் வீடுகளிலிருந்து வெளியேறி மாற்று இடங்களில் தங்க வைக்கப்பட்டுள்ளனர். பிலிப்பைன்ஸின் பக்காயோ இடத்தில் மங்குட் புயல் ஞாயிற்றுக்கிழமை கரையைக் கடந்தது.

இதனால் மணிக்கு 300 கிலோமீட்டர் அளவில் சூறைக்காற்று வீசியது. இதன் காரணமாக மங்குட் புயல் பிலிப்பைன்ஸை ஒரு புறட்டு புறட்டிப்போட்டு ள்ளது. மக்கள் தங்களின் இயல்பு வாழ்க்கை இழந்து தவித்து வருகின்றனர். ஆயிரக்கணக்கானோர் தங்களின் வீடுகளை இழந்து தவித்து வருகின்றனர்.

இந்நிலையில், பிலிப்பைன்ஸில் கரையைக் கடந்த மங்குட் புயல் தற்போது சீனாவின் தென்பகுதி மற்றும் ஹாங்காங்கில் தனது தாக்கத்தைக் காட்டி வருகிறது. இதில் சீனாவில் இதுவரை 4 பேர் பலியானதாக தெரிவிக்கப்பட்டுள்ளது. சீனாவில் 7 நகரங்களில் சுமார் 5 லட்சம் மக்கள் வீடுகளை விட்டு வெளியேற்றப்பட்டுள்ளனர்.

ஷென்ஜென் விமான நிலையம் மூடப்பட்டது. குவாங்சோவில் விமான சேவைகள் இன்று வரை ரத்து செய்யப்பட்டு உள்ளன. ஹைனான் மாகாணத்தில் 800 விமானங்கள் ரத்து செய்யப்பட்டு உள்ளதாக அந்நாட்டு ஊடகங்கள் தகவல்களை தெரிவிக்கின்றன. 2018ஆம் ஆண்டின் சக்தி வாய்ந்த புயலாக மங்குட் புயலை வானிலை விஞ்ஞானிகள் தெரிவித்ததை அடுத்து, இதனை ’மிக அதிக சக்தி வாய்ந்த’  புயல் எச்சரிக்கையாக சீனா அறிவித்துள்ளது.


காங்கிரஸ் திட்டங்களுக்கு 'ஸ்டிக்கர்' ஒட்டுது பா.ஜ., குஷ்பு கண்டுபிடிப்பு

'காங்கிரஸ் கொண்டு வந்த திட்டங்களை எல்லாம், பா.ஜ., கொண்டு வந்தது போல, 'ஸ்டிக்கர்' ஒட்டி விளம்பரம் தேடுவதாக அகில இந்திய காங்கிரஸ் செய்தி தொடர்பாளர் குஷ்பு கண்டுபிடித்துள்ளார்.அவரது பேட்டி:இந்த ஆட்சி வேடிக்கையாகவும், காமெடியாகவும் தான் எல்லாராலும் பார்க்கப்படுகிறது. தமிழக அரசியல் நிலவரங்களை பார்த்து, வெளிநாடுகளில் வாழ்பவர்கள் கூட கிண்டல் செய்கின்றனர். ஜி.எஸ்.டி., வரியை, பா.ஜ., கொண்டு வந்தது போல, மோடி விளம்பரம் தேடுகிறார்.காங்கிரஸ் ஆட்சியில் தான் கொண்டு வரப்பட்டது. 18 சதவீதத்துக்கு மேல் வரி விதித்தால், மிகப்பெரிய ஆபத்தாகி விடும் என, ராகுல் ஏற்கனவே கூறினார்.காங்கிரஸ், ஒரு திட்டத்தை கொண்டு வரும் போது, மக்களின் சாதக, பாதகங்களை பார்க்கும். ஜி.எஸ்.டி., வரியால், பல அத்தியாவசிய பொருட்கள், ஏழை மக்களின் கைக்கு எட்டாத துாரத்துக்கு சென்று விடும். இனி, ஊழல் நடக்காது; அதிகாரிகள் லஞ்சம் வாங்க மாட்டார்கள் என, கூற முடியுமா? காங்கிரஸ் திட்டங்களை எல்லாம், இவர்கள் கொண்டு வந்தது போல, 'ஸ்டிக்கர்' ஒட்டி விளம்பரம் தேடுகின்றனர். விளம்பரம் தேடுவது மட்டும், ஒரு அரசின் கடமை அல்ல; வேலை நடக்க வேண்டும்.சினிமாவுக்கு, 30 சதவீத வரி விதிக்கின்றனர். இதற்கு மேலும், தமிழக அரசு வரி விதிக்க உள்ளது. ஆனால், கேரளாவில் ஜி.எஸ்.டி., வரியை தவிர, வேறு வரி கிடையாது என, அந்த மாநில அரசு அறிவித்துள்ளது. ஆனால், தமிழக அரசு அறிவிக்கவில்லை. சினிமா தொழிலுக்கான வரியை குறைக்காவிட்டால், மிகப்பெரிய பாதிப்பு ஏற்படும்.இவ்வாறு குஷ்பு கூறினார்.


பிறப்புப் பத்திரத்தில் தந்தையின் கையொப்பம் இல்லாததால் பள்ளியில் சேர்க்கமுடியாது. தலைமையாசிரியரின் கெடுபிடி.

(நா.மணிராஜா) பாலிங்,

பிறப்புப் பத்திரத்தில் தந்தையின் கையொப்பம் இல்லாத ஒரே காரணத்தால் பிள்ளையை பள்ளியில் சேர்த்துக் கொள்ள முடியாது என கொத்தம்பா தோட்டத் தமிழ்ப்பள்ளியின் தலைமையாசிரியை கெடுபிடியுடன் கூறியுள்ளார். பாலிங்கைச் சேர்ந்த கே. அம்மாக்கண்ணு தன் பிள்ளைகளுடன் மிகவும் வறுமையான சூழ்நிலையில் வாழ்ந்து வருகிறார். இவரின் கணவர் தற்போது சிறையில் இருக்கிறார். ஒரு சில குற்றங்களின் அடிப்படையில் இவர் சிறைக்குச் சென்றுள்ளார்.

Read More: Malasyia Nanban Tamil Daily on 30.1.2018


இன்று இவருக்கு அகவை 94.

மிகச்சிறந்த தமிழ் எழுத்தாளர், பேச்சாளர், கலைஞர், கவிஞர், அரசியல்வாதி எனும் பன்முக சிறப்பைக் கொண்டவர் கலைஞர் மு. கருணாநிதி, இன்று தனது 94 ஆவது பிறந்த நாள் விழாவை காண்கிறார். அதே வேளையில் அரசியலில் ஈடுபட்டு 60 ஆண்டுகளை யொட்டி வைர விழாவையும் கொண்டாடு கிறார். அற்புதமான கற்பனை சக்தி மூலம் வசனங்கள் எழுதி மக்களைக் கவர்ந்தவர் அவர். தி.மு.கழக ஆட்சியில் புரட்சிகரமான திட்டங்களை நிறை வேற்றியவர். தேசிய அளவில் அரசியல் மாற்றங்கள் வருவதற்குக் காரணமாக விளங்கியவர் கலைஞர். இந்திய அரசியலில் தொடர்ந்து ஒரு பங்கு வகித்த மிக முக்கியமான மூத்த அரசியல் பிரமுகர்களுள் ஒருவர். அவர் திராவிட முன் னேற்ற கழகத்தின் (தி.மு.க.) ஒரு பகுதியாக இருந்து, உறுப்பினர்களை நிறுவி 1969 இல் இருந்து கட்சியை வழிநடத்தி வருகிறார். சமூகப் பணியில் அவருக்கு இருந்த பேரார்வமே, தமிழ் நாட்டின் தலைச்சிறந்த முதலமைச்சராக அவரை செயல்பட வைத்தது. 60 ஆண்டுகளாக அரசியலில் தொடர்ந்து, ஒரு வலிமை யான சக்தியாக இருந்து தனது கட்சி உறுப்பினர் களையும், ஆதரவாளர்களையும் திறம்பட வழிநடத்தியிருக்கிறார். அன்போடு மக்களால் ‘கலைஞர்’ என்று அழைக்கப்படுகிறார். தமிழ்நாட்டு அரசியலில் தனக்கென ஓர் இடத்தைத் தக்கவைத்து, அசைக்க முடியாத ஒரு சக் தியாக விளங்குகிறார். தமிழ் இலக் கியத்தில் அவருடைய இலக்கிய பங்களிப்பைத் தவிர சமூகத்திலுள்ள ஏழை எளியவர்களின் நலனுக்காகவும் தன்னை அர்ப்பணித்துக்கொண்டார். தனது அரசியல் வாழ்க்கையில் கலைஞர் அவர்கள் சமூக பொருளாதார நிலைமைகளின் வளர்ச்சிக்காகவும், சீர்திருத்தத்திற் காகவும் போராடினார். கலைஞர் அவர்கள், திருக்குவளை என்ற சிறிய குக்கிராமத்தில், 1924 ஆம் ஆண்டு ஜூன் 3 ஆம் தேதி, முத்துவேலர் மற்றும் அஞ்சுகம் அம்மையார் தம் பதிகளின் மகனாகப் பிறந்தார். அவருடைய பெற்றோர்கள் இரு வரும் மிகவும் எளிமையான பின்னணியில் இருந்து வந்தவர்கள். அவரது தாயார் ஒரு ஏழை குடும்பத்தில் இருந்து வந்தவர். வறுமையின் காரணமாக அவரது இளமைக் காலத்தில், ஒரு கோவிலில் நடன கலைஞராக இருந்தார். கருணாநிதி அவர்களின் இயற்பெயர் ‘தட்ஷிணாமூர்த்தி’, பின்னர் அவர் தனது பெயரை ‘முத்துவேல் கருணாநிதி’ என்று மாற்றிக்கொண்டார். அவரது குழந்தைப் பருவமும், ஆரம்பக்கல்வியும் திருப்திகரமாக இல்லாத போதிலும், அவர் தமிழ் இலக்கியத் தின் மீது மிகவும் பற்றுடையவராக இருந்தார். தமிழ் இலக்கியத்தில் ஆர்வம் கொண்ட அவர், தமிழ் திரையுலகில் கதை,வசனம் எழுதுபவராக இருந்தார். அவருடைய திரை வசனங் கள் மூலம், அர்த்த முள்ள சமூக செய்திகளை வெளிப்படுத்த முயன்றார். அவரது கதைகள் அனைத்தும் ‘விதவை மறுமணம்’, ‘ஜமீன்தார் முறையை ஒழித்தல்’, ‘மத பாசாங் குத்தனத்தை ஒழித்தல்’, ‘தீண்டாமை அழிப்பு’ மற்றும் ‘சுய மரியாதை திருமணம்’, ‘சாதி ஒழிப்பு’ போன்ற வற்றை சார்ந்தே இருக்கும். பாரம்பரிய இந்து மத சமூகங்கள் எதிர்த்த பிராமண ஆதிக்கத்தின் எதிர்மறை அம்சங்களை, தனது படமான ‘பரா சக்தியில்’ பிரதிபலித்தார். பல சர்ச்சைகள் இருந் தாலும், இப்படம் பரவலான விளம்பரம் பெற்று, மாநிலத்திலுள்ள அனைத்து பார்வையாளர்களா லும் ஏற்றுக்கொள்ளப்பட்டது. அவ ரின் திரைக் கதையிலுள்ள மரபுசாரா கருப்பொருள் களே, அவரை அக்காலத்தில் மிகவும் பிரபல மாக்கியது. திரைப்படங்களுக்கு வசனங்கள் எழுது வதைத் தவிர, கருணாநிதி அவர்கள், பல்வேறு கவிதை கள், கடிதங்கள், புத்தகங்கள், வரலாறு, வரலாற்று நாவல்கள், இசை, வசனம், நாடகங் கள், கட் டுரைகள், சிறுகதைகள், போன்றவற் றையும் எழுதியிருக் கிறார். அவர் ஒரு கலாரசி கனாக இருந் ததால், புகழ்பெற்ற கவிஞரான திருவள்ளு வருக்கு அஞ்சலி செலுத்தும் வகையில், கட்டடக் கலைக் குவிய லான அற்புதமான கற்பனை சக்தி மூலம் வசனங் கள் எழுதி மக்களைக் கவர்ந்தார். தனது சொந்த தலையங்க பத்திரிகையை உருவாக்கினார். 1942 ஆம் ஆண்டு, ஆகஸ்ட் 10 ஆம் தேதியன்று, அவர் தனது பத்திரிகையான முரசொலியை தொடங்கினார். அப்பொழுது முதல், இந்த பத்திரிகையின் ஸ்தாபக ஆசிரியராக வும், பதிப்பாளராகவும் இருந்து வருகிறார். எழுத் துத்திறன் கொண்ட கலைஞர் அவர்கள், தனது பத்திரிகைகள் மூலமாக தனது கட்சி உறுப்பினர் கள் பற்றியும், அரசியல் நிலைப்பாட்டையும் முன்வைத்தார். கள்ளக்குடியில், ஹிந்தி மொழிக்கு எதிர்ப்பு தெரிவிக்கும் வகையில், கலைஞர் அவர்கள் ஒரு போராளியாக பங்கேற்றார். இதுவே, அவரது அரசியல் வாழ்க்கையில் ஒரு பெரும் திருப்புமுனையாக இருந்து, அவரை ஒரு முக்கிய தலைவராக உருவெடுக்க செய்தது. 1957 இல், அவர் திருச்சிராப்பள்ளி மாவட்டத்திலி ருந்து, முதல் முறையாக மாநில சட்டமன்ற உறுப்பினராக தேர்ந்தெடுக்கப்பட்டார். 1961 இல், தி.மு.க. கட்சியில் சேர்ந்தார். பின்னர் அதன் பொருளாளராகவும் நியமிக்கப்பட்டார். அடுத்த ஆண்டில் எதிர்க்கட்சி தலைவரா னார். 1967 இல் திமுக கட்சி ஆட்சிக்கு வந்த போது, கலைஞர் அவர்கள், ஒரு சக்தி வாய்ந்த செல்வாக்குள்ள நிலைக்கு உயர்ந்தார். 1967 இல் தமிழ்நாடு முதலமைச்ச ராக அறிஞர் அண்ணா பொறுப்பேற்றார். சிந்தனைச் சுரங்கம் கண்டவர் பெரியார். அதனைக் கலையரங்கம் ஆக் கினார் அண்ணா. பகுத்தறிவு இயக்கம் தந்தார் பெரியார். அதனைப் படித்து இயக்கமாக்கினார் அண்ணா. அண்ணா எழுத்தாலும், பேச்சாலும் தமிழ்ச் சமுதாயத்தை எழுச்சியுறச் செய்தார். படித்த இளைஞர்கள் நெஞ் சைக் கிளர்ந்தார். பெரியார் மக்கள் மொழி யில் பேசினார். அண்ணா மழலையர் மொழியில் பேசினார். அம் மொழியை கற்ற கலைஞரிடம் வண்டுகளாய் மாணவர்களும் இளைஞர்களும் அணி திரண்டனர். பகுத்தறிவு இயக்கத்தில் தன்னைப் பிணைத்துக் கொண்டிருந்த காலத்தில் கலைஞர் எழுதிக்குவித்த எழுத்துக்களே அவருக்கு இமயப் புகழை ஈட்டித் தந்துள்ளன. சிறுகதை, நாடகம், நாவல், ஓரங்க நாடகம், கடிதங்கள், கவிதைகள் எனும் பல்வேறு வழிகள் மூலம் தமிழ்ச் சமுதாயத்தைச் செதுக்கினார் கலைஞர். தனது எழுத்தால், பேச்சால், நாடகப் படைப்பால், திரைப்பட ஊடகத்தால், நடிப்பால் தன்னைப் பயனுறப் பரிமளிக்கச் செய்தவர் கலைஞர். ‘உயர்ந்த கோபு ரங்கள் தாழ்ந்த குடிசை, கோயில் வேண்டாமென்று சொல்லவில்லை. அது கொடியவனின் கூடாரமாகிவிடக் கூடாது எனும் கலைஞரின் வரிகளை ஒலிக்காத கலைஞர்களே இல்லை எனலாம். பகுத்தறிவுப் பணி, கலைப் பணி, எழுத்துப்பணி, ஆட்சிப் பணி, மொழிப் பணி, பண்பாட்டுப்பணி, தேசியப் பணி எனக் கலைஞர் ஆற்றி வரும் பணிகள் வரலாற் றின் எல்லாப் பக் கங்களிலும் எழி லூட்டி வருகின்றன. தமிழக வரலாற்றில் பெரியார் வேர் என்றால் அண்ணா கிளை. கலைஞர் கனி. பெரியார் கடைக்கால் என்றால் அண்ணா முதற்தளம், கலைஞர் அதன் கலையரங்கம். தமிழகத்தில் அண்ணா தலைமுறைக்கான தலை வர் கலைஞர் அவர்கள் மட்டுமே. இன்று அனைத்துத் தமிழக மக்களின் இதயத் தலைவராகியுள்ளார். கலைஞரின் வளர்ச்சிப் பரிமாணம் கட்சிகளுக்கு அப்பாற்பட்டு தமிழகத்தில் மகத்தான வரலாற்றுச் சக்தியாக மாறி உள்ளது. பெரியார், அண்ணா இவர்களின் மறைவிற்குப் பின்னால், தமிழினத்தையே தன் கையில் ஏந்திக் கொண்டார் கலைஞர். தன்னைச் செதுக்கிச் செதுக்கி மக் கள் மன் றத்திலே சாதனைத் தேரில் அமர்ந்து வருகிறார் - தமிழகத்தில் எவரும் எந்தப் பயனையும் நான் துய்க்கவில்லை என்று கலைஞர் ஆட்சியில் சொல்ல முடியாத வண்ணம், உலையில் ஒரு ரூபாய் உணவாய், கூடத்தில் அமர்ந்தால் தொலைக்காட்சியாய் அண்ணார்ந்து பார்த்தால் காங்கிரீட், கூரை யாக்கி இருக்கிறார். எல்லாத் தரப்பினரும் ஏதோ ஒரு வகையில் பயனுறும் வண்ணம் கலைஞரின் ஆட்சிப் பயணம் அமைந்து இருந்தது. செம்மொழி மாநாட்டிலிருந்து, மண்ணையும், மரபையும் விட்டுவிடாமல், பகுத்தறிவுப் பணியாற்றி வந்துள்ளார். தன் வழிகாட்டலினால் தூங்காத தமி ழகத்தை எழுப்பிய மாபெரும் தமிழ் கடலுக்கு இன்று வயது 94. வாழ்த்துகள் பல.


ஆப்பிரிக்க பிரஜைகளால் எங்கள் பாதுகாப்புக்கு அச்சுறுத்தல்.

(ம.யோகலிங்கம்) கிள்ளான்

அந்நிய நாட்டவருக்கு அதன் கதவுகளைத் திறந்து வைத்துள்ள மலேசியா, அப்பிரஜைகளால் ஏற்படக்கூடிய சமூக பிரச்சினைகளையும் கவனத்தில் கொள்ள வேண்டும் என வலியுறுத்தப்பட்டுள்ளது. இவர்களின் வருகையால் கிள்ளான் தாமான் செந்தோசா பெர்டானா வீடமைப்புப் பகுதியில் உள்ள மக்கள் தினசரி நரக வேதனையை அனுபவித்து வருகின்றனர். இவர்களின் பாதுகாப்புக்கு அச்சுறுத்தல் ஏற்பட்டுள்ளது.

Read More: Malaysia Nanban Tamil Daily on 7.2.2018


ஸ்டேடியத்திற்குள் பட்டாசுகள் !

பினாங்கிற்கும் சரவாவிற்கும் இடையே கடந்த சனிக்கிழமை நடந்த சூப்பர் லீக் போட்டியின் போது வாண வெடி களை வைத்திருந்த குற்றத்தை ஒப்புக் கொண்ட கால் பந்தாட்ட ரசிகர்கள் இருவ ருக்கு இங்குள்ள ஜாவி மாஜிஸ்தி ரேட் நீதிமன்றம் நேற்று தலா நான்கு நாள் சிறைத் தண் டனையுடன் வெ. 6,000 அபராதமும் விதித்துள்ளது. தொழிற்சாலை தொழிலாளர் முகமட் அபிஸால் முகமட் அஸிஸ் (வயது 22), மீனவர் முக மட் கைரி மாட் யூசோப் (வயது 28) ஆகிய அவ்விருவரும் அபராதம் செலுத்தத் தவறினால் ஆறுமாத சிறைத் தண்டனை என்றும் மாஜிஸ்திரேட் ஷம் சோல் அஸ்வா மார்த்தாட்ஸா அறிவித்துள்ளார். ஸ்டேடியம் பத்து கவானில் முகமட் அபிஸால் 12 டிராகன் பட்டாசுகள் அடங்கிய இரு சிப்பங்களை வைத்திருந்த தாகவும் முகமட் கைரி மெர்ச்சுன் போலா நான்கினை கொண்டு வந்ததாகவும் 1957ஆம் ஆண்டு வெடிப் பொருட் கள் சட்டப் பிரிவு 8இன் கீழ் அவர்கள் மீது குற்றம் சாட்டப்பட்டிருந்தது.


உலகின் குண்டு பெண்: அறுவை சிகிச்சைக்கு முன்பே 120 கிலோ குறைப்பு

உலகின் அதிக எடை கொண்ட பெண் அறுவை சிகிச்சைக்கு முன்னே 120 கிலோ எடை குறைந்துள்ளார் என மருத்துவர்கள் தெரிவித்துள்ளனர்.எகிப்து நாட்டின் அலெக்சாண்டிரியா நகரில் வசித்து வந்த இமான் என்ற பெண்மணிக்கு அவரது 11 வயதில் ஏற்பட்ட பக்கவாதத்தின் காரணமாக படுத்த படுக்கை யானார். கடந்த 25 ஆண்டுகளாக வீட்டிற்குள்ளேயே முடங்கி கிடந்ததால் இவரது உடல் எடை 500 கிலோவாக அதிகரித்தது. இதனால் பெரிதும் அவதிப்பட்டு வந்த இவருக்கு உதவி செய்ய இந்தியா முடிவு செய்தது. அதன்படி, கடந்த மாதம் விமானத்தில் மும்பையில் உள்ள மருத்துவமனைக்கு கொண்டு வரப்பட்டார். அவருக்கு உடல் எடை குறைப்புக்கான ஆரம்பக்கட்ட சிகிச்சை அளிக்கப்பட்டு வருகிறது. பிசியோதெரபி சிகிச்சையும் அளிக்கப்பட்டு வருகிறது. இந்நிலையில் இவருக்கு அறுவை சிகிச்சை செய்யப்படுவதற்கு முன்பே, 120 கிலோ எடை குறைந்துள்ளார் என மருத்துவர்கள் கூறியுள்ளனர். அறுவை சிகிச்சை நிபுணர் டாக்டர் முப்பஷால் கூறுகையில்,'‘இமானின் உடல் எடை இங்கு வரும் போது 498 கிலோவாக இருந்தது. தற்போது 120 கிலோ குறைந்து 300 கிலோவுக்கு மேல் என்ற அளவில் உள்ளது. மரபணு அறிக்கைக்காக காத்திருக்கிறோம். இந்த வார இறுதிக்குள் அந்த அறிக்கை கிடைத்து விடும். அதன் பிறகு எப்போது வேண்டுமானாலும் அவருக்கு உடல் எடை குறைப்பு அறுவை சிகிச்சை மேற்கொள்ளப்படும் என்று கூறியுள்ளார்.


எதிர்க்கட்சிகளின் நன் கொடையாளர்கள் மீது அரசாங்கம் நெருக்குதல் கொடுத்து வருவதால் அக்கட்சிகளால் தங்களுடைய நடவடிக்கைகளுக்கு போதிய அளவு நிதிகள் திரட்ட இயலவில்லை என்று துன் டாக்டர் மகாதீர் முகமட் குற்றஞ்சாட்டினார்.

எதிர்க்கட்சி தலைவர்களும், உறுப்பினர்களும் தங்களுடைய கட்சிகளுக்கு நிதியுதவி வழங்க தயாராக  இருந்தபோதிலும், வரும் பொதுத் தேர்தலுக்கு பெரும் பணம் தேவைப்படும் என்று முன்னாள் பிரதமரும், பக்காத்தான் ஹராப்பான் அவைத் தலைவருமான டாக்டர் மகாதீர் தமது வலைப்பதிவில் நேற்று குறிப்பிட்டார். சுவரொட்டிகள், பதாகைகள், பொதுக் கூட்டங்கள், பயணம், பிரச்சாரம், கொடிகள், இன்னும் இதர உபகரணங்களுக்கு பணம் தேவை என்று அவர் தெரிவித் தார்.

பிரச்சாரங்களையும், சுவரொட்டிகளையும் குறைத்தோமானால், எதிர்க்கட்சியினரின் போராட்டங்களைப் பற்றி தகவல்கள் வாக்காளர்களை சென்றடை யாது. அதேவேளையில் அரசாங்கத் தரப்பு கட்சிகளின் குற்றச்சாட்டுகளை ஆக்ககரமான முறையில் மறுக்கவோ, நிராகரிக்கவோ முடியாமல் போய்விடும் என்றார் அவர். பிரதமர் டத்தோஸ்ரீ நஜீப் துன் ரசாக் போலீஸ், உள்நாட்டு வருமான வரி வாரியம், மலேசிய ஊழல் தடுப்பு ஆணையம் போன்ற அரசாங்க அமைப்புகளைப் பயன்படுத்தி எதிர்க்கட்சி   நன்கொடையாளர் களை பிழிந்து எடுத்து வருகிறார் என்ற தமது குற்றச்சாட்டை டாக்டர் மகாதீர் மீண்டும் வலியுறுத்தினார்.

உள்நாட்டு வருமான வரி அதிகாரிகள் நன்கொடையாளர்களின் அலுவலகங்களில் திடீர் சோதனைகளை நடத்தி கூடுதல் வரி கோருவதாக அவர் தெரி வித்தார். அவர்கள் மறுத்தால், அவர்களுடைய நிறுவனங்கள் கறுப்புப் பட்டியலில் சேர்க்கப்படுவதுடன், கணக்குகள் முடக்கப்பட்டு ஆவணங்கள் பறிமுதல் செய்யப்படும். தொழிலும் முடங்கிவிடும் என்று அவர் மேலும் கூறினார்.


கூடிய விரைவில் பிரபாகரனால் ஆபத்து!

தற்போதைய சூழலில் மிக முக்கியமான திருப்புமுனைகள் பலவற்றை இலங்கை முகம் கொடுத்து கொண்டு வருகின்றது.அண்மைக்காலமாக விடுதலைப்புலிகள் தலைவர் தொடர்பிலேயே அதிக கருத்துகள் அதுவும் குறிப்பாக முரண்பட்ட கருத்துகளே வெளிப்படுத்தப்படுகின்றது. நல்லாட்சியை சிக்கலில் சிக்க வைக்க மஹிந்த தரப்பு முயன்று வருவது வெளிப்படையாக தெரிந்து விட்டதாகவும் அதன்படி கூடிய விரைவில் பிரபாகரனின் மரணம் தொடர்பில் உண்மைகள் வெளிப்படுத்தப்படும் என்றும் மஹிந்த தரப்பு அதற்கான ஆயத்தங்களை செய்து வருவதாகவும் கூறப்படுகின்றது. யுத்தம் முடிந்து ஏழு ஆண்டுகள் கடந்து விட்ட போதிலும் விடுதலைப்புலிகள் தலைவரின் மரணம் என்பது தற்போது வரையிலும் மர்மமாகவே காணப்படுகின்றது.அண்மையில் கமால் குணரத்ன ஆரம்பித்து வைத்தது முதல் விடுதலைப்புலிகளின் தலைவர் தொடர்பில் பல்வேறு பட்ட கருத்துகள் வெளிப்படுத்தப்பட்டு கொண்டு வரும் நிலையில் அவருடைய மரணம் தொடர்பில் மஹிந்த, பொன்சேகா, கோத்தபாய அனைவருமே பின்வாங்க முயலும் கருத்துகளை தற்போது வெளிப்படுத்தி வருகின்றனர். அதனையும் தாண்டி தற்போது பசில் ராஜபக்ச கூறியுள்ள கருத்து பாரிய அளவு சந்தேகக் கணைகளை எழுப்பி யுள்ளது. அதாவது தற்போது விடுதலைப்புலிகளின் தலைவர் இறக்கவில்லை என்பதை வலுப்படுத்தும் விதமாக கருத்து ஒன்றை பசில் முன்வைத்துள்ளார். கடந்த ஆட்சியில் விடுதலைப் புலிகளின் தலைவர் பிரபாகரனுக்கு மரண சான்றிதழ் வழங்கப்பட வில்லை ஆனாலும் நல்லாட்சியில் அதற்கான செயற்பாட்டை முன்னெடுக்க முடியும் என பசில் குறிப்பிட்டுள்ளார். மேலும் தமிழ்த் தேசிய கட்சியுடன் நல்லாட்சி இணைந்து செயற்பட்டு வருவதால் பிரபாகரனுடைய மரண சான்றிதழ் தொடர்பில் எளிதான செயற்பாடுகளை நல்லாட்சி முன்னெடுக்க முடியும் எனவும் பசில் தெரிவித்திருந்தமை குறிப்பிடத்தக்கது. நேற்று இடம் பெற்ற ஊடக சந்திப்பு ஒன்றிலேயே அவர் இதனைக் கூறியிருந்தார். பிரபாகரனின் மரண சான்றிதழ் சர்வதேச ரீதியில் சர்ச்சையை ஏற்படுத்தியிருந்த போதும் அது தொடர்பில் கடந்த ஆட்சியாளர்கள் வெளிப்படையான கருத்துகளை இதுவரையில் முன்வைக்கவில்லை ஆனாலும் தற்போது அவர்களே பிரபாகரனின் மரண சர்ச்சையை மீண்டும் எழுப்பியுள்ளமை வியக்கத்தக்கது. தற்போது பசிலின் கருத்துகளுக்கமைய நோக்கப்படுமானால் பிரபாகரனின் மரண சான்றிதழ் முன்வைக்க வேண்டும் என்ற கோரிக்கையை அரசிடம் முன்வைக்கும் கருத்தாகவே இது நோக்கப்படுகின்றது என அவதானிகள் தெரிவித்துள்ளனர். இதேவேளை இது வரையிலும் வெளிப்படுத்தப்படாத இரகசியம் தற்போது வெளிப்படுத்த முயற்சி நடக்கின்றது. இதில் மஹிந்த தரப்பு நல்லாட்சியை சிக்கவைக்கும் செயலில் அல்லது இது வரையில் பொறுமைகாத்து வந்த பசில் கடந்த கால குற்றங்களை வெளிப்படுத்தி தான் தப்பிக் கொள்ளும் முயற்சியில் ஈடுபடுகின்றாரா? அல்லது நல்லாட்சியையும் மஹிந்தவையும் சிக்க வைத்து விட்டு, ஆட்சியை தான் கைப்பற்றும் முயற்சியில் அவர் ஈடுபடுகின்றாரா? என்ற இருவகை சந்தேகங்கள் காணப்படுகின்றது.தற்போது அனைவராலும் விடுதலைப் புலிகள் தலைவரின் மரணம் தொடர்பில் வெவ்வேறு கருத்துகள் முன்வைக்கப்படுகின்ற காரணத் தினால் நல்லாட்சி அவற்றிக்கு முகம் கொடுக்க வேண்டிய சிக்கலில் சிக்கியுள்ளது. அதேபோன்று போர்க்குற்றம் தொடர்பில் சிக்கியுள்ள போரை முடிவுக்கு கொண்டு வந்தவர்களாக கூறப்படும் மஹிந்த, கோத்தபாய போன்றோருக்கும் பாரிய தலையிடியாக இது அமையும் என்பதும் ஒரு வகையில் உண்மையே. அத்தோடு ஏழு ஆண்டுகள் மறைக்கப்பட்டு வந்த இலங்கையின் மிகப்பெரிய இரகசியத்தை தற்போது வெளிப்படுத்தப்பட வேண்டிய கட்டாய சூழ்நிலை நல்லாட்சிக்கு ஏற்பட்டுள்ளது . இதனால் பிரபாகரனுக்கு மரண சான்றிதழை கொடுக்க அரசு முற்படுமா? என்பது மிகப்பெரிய வினாவாக காணப்படுவதாக அரசியல் அவதானிகள் தெரிவித்து வருகின்றமை குறிப்பிடத்தக்கது.


பா.ஜ.க. எம்.எல்.ஏ.வை தூக்கிலிடுங்கள்! - உன்னாவ் சிறுமி வேண்டுகோள்

தன்னை பாலியல் வன்புணர்வு செய்த பாஜ.க. எம்.எல்.ஏ. குல்தீப் சிங்கை தூக்கிலிட வேண்டும் என பாதிக்கப்பட்ட உன்னாவ் சிறுமி வேண்டுகோள் விடுத்துள்ளார்.

உத்தரப்பிரதேசம் மாநிலம் உன்னாவ் மாவட்டத்தைச் சேர்ந்த 17 வயது சிறுமி பாலியல் வன்புணர்வு செய்யப்பட்ட வழக்கில், பா.ஜ.க. எம்.எல்.ஏ. குல்தீப் சிங் செங்க குற்றவாளி என சி.பி.ஐ. விசாரணையில் உறுதியாகியுள்ளது.

சி.பி.ஐ. அதிகாரிகளால் கைது செய்யப்பட்ட குல்தீப் சிங் செங்கரிடம் நடத்தப்பட்ட விசாரணையில், தன்மீதான வழக்கை கிடப்பில் போட உள்ளூர் காவல்து றையினரைப் பயன்படுத்தியது, முதல் தகவல் அறிக்கை மற்றும் குற்றப்பத்திரிகையில் இருந்து தப்பியது, சிறுமி தரப்பு ஆதாரங்களை மிரட்டியது மற்றும் மறைத்தது ஏராளமான என உண்மைகள் வெளிவந்தன.

இந்நிலையில், பாதிக்கப்பட்ட உன்னாவ் சிறுமி, ‘என்னை பாலியல் வன்புணர்வு செய்ததற்காகவும், என் தந்தை மரணத்திற்கு காரணமாக இருந்த தற்காகவும் குற்றவாளியான குல்தீப் சிங் செங்கர் மற்றும் அவரது மகனை தூக்கிலிடவேண்டும். எங்கள் குடும்பத்தினருக்கு உரிய பாதுகாப்பு வழங்கினால் மட்டுமே, எங்களால் நீதிமன்றத்தில் பயமின்றி பதிலளிக்கமுடியும்’ என வேண்டுகோள் விடுத்துள்ளார்.


குரங்கிலிருந்து பிறந்தவர்கள் நாமென்று சொன்ன டார்வின் பிறந்ததினம் இன்று!

"நீயும், உன் குடும்பத்தினரும் தான் குரங்கிலிருந்து வந்தவர்கள்" இப்படி அந்த மனிதரைப் பார்த்து கூச்சலிட்டது அந்த பெருங்கூட்டம். "நல்லவேளை உங்களைப் போன்ற மனிதர்களிடமிருந்து அவர் வந்தவரில்லை" என்று பதில் சொல்லிவிட்டு அந்த மனிதரை அழைத்துச் சென்றார் அவர் நண்பர்.பின்னர் அந்த கூட்டத்தினர் நீளத் தாடியும்,புடைத்த மூக்கையும் கொண்ட அந்த இயற்கை காதலனின் தலையை, ஒரு குரங்கின் உடலில் பொருத்தியது போல் கார்ட்டூன் வரைந்தார்கள். அவர் என்ன செய்தார் ? தன் வாழ்நாளையே அர்பணித்து அவர் கண்டறிந்த ஓர் அறிவியல் உண்மையைக் கூறினார். அந்த உண்மையின் பெயர் "பரிணாமக் கொள்கை" இப்போது அவர் பெயரில் ஏராளமான கல்லூரி களும்,பல்கலைக்கழகங்களும் உள்ளன. ஆஸ்திரேலியாவிலுள்ள ஒரு துறைமுகத்திற்கும், ஆண்டிஸ் மலைத் தொடரின் ஒரு மலைக்கும் இவர் பெயர் சூட்டப்படிருக்கிறது. ஆம், துறைமுகம், கல்லூரிகளுக் கெல்லாம் சூட்டப்பட்ட பெயர் சார்லஸ் டார்வின். 1831 ல் இங்கிலாந்தின் டோவனிலிருந்து தென்அமெரிக்காவிற்குப் புறப்பட்ட பீகில் கப்பலுக்கு நாம் அனைவரும் நன்றி சொல்லித் தீரவேண்டும்.அந்த கப்பலில் தான் டார்வின் தன் நான்கு ஆண்டுகளை செலவளித்து உலகைச் சுற்றினார். உலகின் பெரும்பாலான அறிவியல் மனிதர்கள்,அவர்களின் குழந்தைப்பருவத்தில் எப்படி அழைக்கப் பட்டார்களோ, அப்படியே டார்வினும் மக்கு என்று அழைக்கப்பட்டார். பின்வந்த காலங்களில் அவர் வாயுக்களை வைத்து ஆய்வுகளை செய்து கொண்டிருந்ததால் அவர் நண்பர்கள் அவரை "Gas" என்று அழைத்தார்கள். தந்தையான ராபர்ட் டார்வின் "பட்லர்" ஸ்கூலில் படிக்கவைத்தும் டார்வின் செய்து கொண்டிருந்தவை மீன் பிடிப்பது, வேட்டையாடுவது, பூச்சிகளையும், முட்டைகளையும் சேகரிப்பது ,மிக முக்கியமாய் எலிகளை பிடித்து இம்சை செய்வது. 8 வயதிலேயே அம்மாவை இழந்த டார்வினை , ராபர்ட் கொஞ்சம் கிடுக்குப்பிடியாக வளர்த்தார்.தன்னைப் போலவே டாக்டராக்கி ஸ்டெதஸ்கோப் மாட்ட நினைத்தவருக்கு, கையில் பூச்சியை வைத்துக் கொண்டு இருக்கும் மகனைப் பார்த்து என்ன செய்வதென்று தெரியவில்லை.கடைசியாக மதகுருவாக மாற்ற நினைத்தார்.டார்வினும் மதகுருவாக மாறி கேம்ப்ரிட்ஜை விட்டு வெளியே வரும் போது, கேம்ப்ரிட்ஜின் தாவர வியல் பேராசிரியர் ஹென்ஸ்லோ , பீகில் கப்பலில் சம்பளமில்லாமல் இயற்கை வல்லுனராக பணியாற்ற டார்வின் பெயரைப் பரிந்துரைத்தார். ஒரு அப்பா , சம்பளமில்லாத வேலைக்கு அதுவும் நாம் ஆசைப்பட்ட வேலைக்கு இந்த காலத்திலேயே ஒத்துக் கொள்ளமாட்டார்கள் தானே..!அந்த காலத்தில் கடல்பயணம் என்பதெல்லாம் உயிருக்கு உத்தரவாதமில்லாத செயல்.பீகில் கப்பலின் கேப்டன் பிட்ஸ்ராய் இன்னொரு குண்டை தூக்கிப் போட்டார்."இது போன்ற மூக்கு இருப்பவர்கள் கடல்பயணத்தை எதிர்கொள்ள மாட்டார்கள்" என்று. எல்லாவற்றையும் சமாளித்துக் கொண்டு முழு அர்பணிப்புடன் இறங்கிய டார்வின் எப்படிப்பட்டவர் தெரியுமா? இரு வகையான பூச்சிகளை கையில் பிடித்துக் கொண்டிருக்கும் போது, இன்னொரு பூச்சி கிடைத்தால் கையில் வைத்திருந்த ஒன்றை வாயில் போட்டுக் கொள்வார். அப்படி அவர் வாங்கிய கடிகள் பல. அடிமை முறையை பெரிதும் வெறுத்த டார்வின் கப்பலில் வேலை பார்த்த வேலைக்காரர்களுக்காக பிட்ஸ் ராயிடம் சண்டை போட்டுக் கொண்டே , ஒவ்வொரு தீவிலும் இறங்கி உயிரினங்களையும்,பாறைகளையும், மண்வகைகளையும் ஆய்வு செய்வார். இரண்டு ஆண்டுகளில் திரும்ப நினைத்தவர்கள் வந்து சேர நான்கு ஆண்டுகளானது. 1839 ல் "Voyage Of the Beagles" புத்தகத்தை வெளியிட்ட டார்வினின் கருத்துக்கள் பரவலாகப் பேசப்பட்டது.இந்த வருடத்தில் டார்வின் இன்னொரு சேட்டை செய்தார்.அவரின் திருமணம் திட்டமிடப்பட்ட ஜனவரி26 ல் ராயல் சொசைட்டி அவரை உறுப்பினராக சேர அழைப்பு விடுக்கவும், இவர் திருமணத்தைத் தள்ளிவைத்து விட்டு அந்த நிகழ்விற்குப் போய்வந்தார். மதகுரு ஒருவரை, ஒரு கப்பல் பயணம் உலக ஆன்மீகவாதிகள் எதிர்க்கும் மாபெரும் பகுத்தறிவாளர் ஆக்கியது நல்ல ட்விஸ்ட் தானே ! "ஆறு நாட்களில் ,ஆறு நிலைகளில் கடவுள் உயிரினங்களைப் படைத்தார்" "எருதுகளின் சாணங்களிலிருந்து பூச்சிகள் உருவானது" இது போன்று அன்று உலவிய ஃபேண்டசி கருத்துக்களை, உடைத்தெறிந்து, 1859 ல் டார்வின் எழுதிய "The Origin Of Species " பேசிய கருத்துக்கள் அவரின் பேராசிரியர் முதல் அனைத்து ஆன்மீகவாதிகளையும் சீற்றம் கொள்ளவைத்தது. அதன் பிறகுதான் அத்தனை எதிர்ப்புகளும் அவரை சூழ்ந்து கொண்டது. குறைந்த ஆதரவை வைத்துக் கொண்டு,மிகப் பெரிய எதிர்ப்பை சமாளித்து தான் உழைப்பு கொட்டிய கொள்கையை நிலைநாட்ட எத்தனை உறுதி தேவைப்பட்டிருக்கும்? 1882 ,ஏப்ரல் 19 ல் இதய நோயால் இறக்கும் முன் இந்த பரிணாமத் தச்சன் ,அவர் மனைவியிடம் கடைசியாய் கூறிய வார்த்தைகள், "எனக்கு இறப்பதில் பயம் சிறிதளவு கூட இல்லை.நீ எத்தனை அன்பான நல்ல மனைவி !!" அவ்வளவு அன்பான இனிய மனிதராகவும் வாழ்ந்தார் சார்லஸ் டார்வின். இன்றும் அமெரிக்காவில் எதிர்க்கப்படும் அறிவியல் உண்மையை இருநூறு ஆண்டுகளுக்கு முன் பேசிய டார்வினிடம் நாம் கற்றுக் கொள்ள ஆகச்சிறந்த ஒன்று இருக்கிறது.


'இந்த முடிவு எனக்குப் பயத்தை உண்டாக்கியது'- சந்திரபாயு நாயுடுக்கு அமித் ஷா திடீர் கடிதம்

தேசிய ஜனநாயகக் கூட்டணியில் அங்கம் வகித்து வந்த தெலுங்கு தேசம் கட்சி பிரிந்து சென்றது துரதிருஷ்டமானது என்றும் இந்த முடிவு ஒருதலைபட்சமாக எடுக்கப்பட்டுள்ளது எனப் பா.ஜ.க தேசியத் தலைவர் அமித் ஷா தெரிவித்துள்ளார்.

இது குறித்து சந்திர பாபுநாயுடுக்கு அவர் எழுதியுள்ள கடிதத்தில், `ஆந்திர மக்களுக்கு எனது யுஹாதி திருநாள் வாழ்த்துகளைத் தெரிவித்துக்கொள்கி றேன். நீண்ட காலமாக தேசிய ஜனநாயகக் கூட்டணியில், அங்கம் வகித்து வந்த தெலுங்கு தேசம் கட்சி, பிரிந்து சென்றது துரதிருஷ்டமானது. மேலும், இந்த முடிவானது ஒருதலைபட்சமாக எடுக்கப்பட்டுள்ளது. அரசியல் கருத்துக்களின் அடிப்படையில் இந்த முடிவு எடுக்கப்பட்டுள்ளது. வளர்ச்சியின் அடிப்படையில் எடுக்கப்படவில்லை. இந்த முடிவு எனக்குப் பயத்தை உண்டாக்குகிறது. மாநிலங்களே முதன்மையானது என்ற அடிப்படையில், மாநில மக்களின் நலன் கருதி செயல்படுவர் பிரதமர்.

ஆந்திர மாநிலத்தின் வளர்ச்சியில் கவனம் செலுத்துவதுபோல், அரசியலைப் புரிந்துகொண்டு, அதனை நிதானமாக வழிநடத்தவேண்டும். மேலும், அனைவரையும் மேன்மை அடையச் செய்ய வேண்டும் என்பதில் பா.ஜ.க அரசு உறுதியான நிலைப்பாட்டைக் கொண்டுள்ளது' எனத் தெரிவித்துள்ளார்.
தெலுங்கு தேசம் கட்சியின், நீண்டநாள் கோரிக்கையான ஆந்திர மாநிலத்தின் தலைநகர் அமராவதிக்குச் சிறப்பு அந்தஸ்து வழங்குதல் உள்ளிட்ட பல கோரிக்கைகளை, 2018-ம் ஆண்டிற்கான பட்ஜெட் அறிவிப்பில் இடம்பெறவில்லை என்ற காரணத்தினால் பா.ஜ.க-வுடன் கடந்த 7-ம் தேதி அன்று கூட்ட ணியிலிருந்து விலகியது குறிப்பிடத்தக்கது.


நான் அமைச்சர் பதவியை துறப்பேன்! -டாக்டர் சுப்ரா

சுபாங் ஜெயா, மே 30- நாட்டில் விஸ்வரூபம் எடுத்துள்ள ஹூடுட் சட்ட மசோதா விவகாரம் தொடர்பில் அத்திட்டம் அமலுக்கு வந்தால் தன் அமைச்சர் பதவியை துறப்பதாக சுகாதார அமைச்சர் டத்தோஸ்ரீ டாக்டர் எஸ்.சுப்பிரமணியம் தெரிவித்தார். நாடாளுமன்றத்தில் தாக்கல் செய்யப்பட்டுள்ள ஹூடுட் சட்ட மசோதா நிறைவேற்றப்பட்டால் மசீச தலைவரும் கெராக்கான் கட்சியின் தலைவரும் அமச்சர் பதவிகளை ராஜினாமா செய்யப் போவதாக அறிவித்திருந்தனர். அந்த வகையில் இந்திய சமுதாயத்தின் தாய்க்கட்சியான மஇகாவும் இந்த விவகாரம் தொடர்பில் கடும் எதிர்ப்பை தெரிவிக்கிறது. பல இன மக்கள் வாழும் இந்த நாட்டில் இதுபோன்ற சட்டங்கள் அமலுக்கு கொண்டு வருவது ஏற்புடையதல்ல. மேலும் இதுபோன்ற சட்ட மசோதா அமல்படுத்துவதற்கு நாட்டின் சட்ட திட்டத்திலும் இடம் இல்லை. அதுமட்டுமின்றி பல இன மக்களின் கலாச்சாரம் கலந்த நாடாக மலேசியா திகழ்வதனால்தான் பல உலக நாடுகள் மலேசியாவில் முதலீடு, வணிகம், சுற்றுலா போன்றவற்றை மேற்கொள்கின்றன. ஆகையால் இந்த புதிய அமலாக்கம் இங்குள்ள மக்கள் மத்தியில் அதிருப்தியை விளைவிப்பதுடன் உலக நாடுகள் மலேசியாவின் மீது வைத்துள்ள கண்ணோட்டத்தையும் மாற்றிவிடும் என்பது திண்ணம். நேற்று காலை ஓன் சிட்டி மோலிலுள்ள மண்டபத்தில் மஇகாவின் தேசியப் பொது பேரவை நடைபெற்றது. இந்த பேரவைக்கு தலைமை ஏற்ற டாக்டர் சுப்பிரமணியம் மேற்கண்டவாறு கூறினார். தற்போது நாடாளுமன்றத்தில் தாக்கல் செய்யப்பட்டுள்ள சட்ட மசோதா ஹூடுட் சார்ந்ததில்லை என பிரதமர் அண்மையில் தெரிவித்திருந்தார். ஆகையால் இந்த விவகாரம் தொடர்பில் தேசிய முன்னணியின் உறுப்புக் கட்சிகளான மஇகா, மசீச, கெராக்கான் ஆகிய கட்சிகளுடன் பிரதமர் கலந்து ஆலோசிக்க வேண்டும். இந்த விவகாரம் தொடர்பில் அவர் தெளிவான விளக்கத்தையும் வழங்க வேண்டுமென அவர் தெரிவித்தார். ஹூடுட் சட்டம் அமலுக்கு வந்தால் மஇகா தேசிய முன்னணியிலிருந்து விலகுமா என்ற கேள்வியை பத்திரிகையாளர்கள் எழுப்பியதற்கு அது இன்னும் முடிவு செய்யப்படவில்லை என அவர் பதிலளித்தார். அதுமட்டுமின்றி நீங்கள் மட்டும் அமைச்சர் பதவியை துறப்பீர்களா அல்லது மஇகாவைச் சேர்ந்த மற்ற இரு துணையமைச்சர்களும் பதிவியை ராஜினாமா செய்வார்களா என்ற வினாவிற்கு அது அவர்களின் கையில்தான் உண்டு என்றார் சுப்ரா. மஇகாவின் சிறப்பு தேசியப் பேரவையில் தொகுதித் தலைவர்களும் கிளைத்தலைவர்களும் கலந்து கொண்டதுடன் தேசியத் தலைவருக்கு முழு ஆதரவு நல்கினர்.


அமித்ஷா நல்ல விதமா தான் சொல்லியிருப்பாரு, எச்.ராஜா தான் தப்பா மொழி மாற்றம் செய்துவிட்டார்: ஜெயக்குமார்

தமிழகத்தை பற்றி அமித்ஷா அமித்ஷா நல்ல விதமா தான் சொல்லியிருப்பாரு, ஆனா எச்.ராஜா தான் தப்பா மொழி மாற்றம் செய்துவிட்டார் என மீன்வளத்துறை அமைச்சர் ஜெயக்குமார் தெரிவித்துள்ளார்.
தமிழகத்தில் பாஜகவை வலுப்படுத்துவது குறித்து அக்கட்சியின் தேசிய தலைவர் அமித்ஷா தமிழக பாஜக நிர்வாகிகளுடன் நேற்று ஆலோசனைகூட்டம் நடத்தினார். பின்னர் அவர் பேசும் போது, இந்தியாவிலேயே தமிழகத்தில் தான் அதிகம் ஊழல் நடக்கிறது எனக் கூறினார். இது தமிழக மக்களிடையே பெரும் சர்ச்சையை ஏற்படுத்தியது.

இந்நிலையில், அமித்ஷாவின் பேச்சு குறித்து இன்று செய்தியாளர்களிடம் பேசிய அமைச்சர் ஜெயக்குமார், தமிழ்நாட்டில் பாஜகவை பலப்படுத்துவதற்காக அமித்ஷா இந்த கூட்டத்தை கூட்டியிருந்தார். அது அவர்களுடைய கட்சியின் விருப்பம். அதில் தவறில்லை. அதிமுகவை மேலும் வலுப்படுத்த வேண்டும் என்பதற்காக நாங்கள் கூட்டம் நடத்துவது போல பாஜகவும் நடத்தியுள்ளது.

அந்த கூட்டத்தில் அமித்ஷா நுண்ணுயிர் பாசனம் என்று பேசினார். அதனை எச்.ராஜா “சிறுநீர் பாசனம்” என்று தவறுதலாக மொழி பெயர்த்தார். அதுபோல தான், அமித்ஷா தமிழகத்தை பற்றி நல்ல விதமாக சொன்னதை எச்.ராஜா தவறுதலாக மாற்றி மொழி பெயர்த்து கூறியுள்ளார்.
தமிழகத்தை பற்றி நன்றாகத்தான் அமித்ஷா சொல்லி இருப்பார். ஆனால் இவர்தான் தவறாக மொழி மாற்றம் செய்து இருக்கிறார். தமிழக அரசை குற்றம்சாட்டவில்லை, ஓட்டுக்கு பணம் கொடுப்பது பற்றி தான் பேசினார். இவ்வாறு அவர் கூறியுள்ளார்.


சீனாவில் நிலச்சரிவு

சீனாவின் பல இடங்களில் நிலச்சரிவுகளால், வீடுகள் இடிந்து விழுந்ததில், 32 பேர் மாயமாகி உள்ளனர். சீனா மற்றும் தைவான் நாட்டை, நேற்று முன் தினம், பெரும் சூறாவளி தாக்கியது. ஷெஜியாங் மாகாணத்தில் கடும் மழை கொட்டியதால், பல கிராமங்கள் வெள்ளத்தில் மூழ்கின; ஆங்காங்கே நிலச்சரிவுகளும் ஏற்பட்டதில், வீடுகள் மண்ணுக்குள் புதைந்தன. இதில், 32 பேர் காணாமல் போனதாக தகவல் வெளியாகியுள்ளது. 15க்கும் அதிகமானோர் உயிருடன் மீட்கப்பட்டுள்ளனர். நிலச்சரிவில் சிக்கியவர்களை, மோப்ப நாய்கள் உதவியுடன் மீட்பு குழுவினர் தீவிரமாக தேடி வருகின்றனர்.


கருத்துக்கணிப்புகள் ஜெயிக்குமா?

2016 தேர்தல் தமிழகத்துக்கே புதிய தேர்தல். அதிமுக தனித்து நிற்கிறேன் என்று 234 தொகுதிகளிலும் தனித்து போட்டியிட்டது. அதாவது காங்கிரஸ் முஸ்லிம் லீக் தவிர மற்ற எந்தக் கட்சிகளையும் திமுகவுடன் சேரவிடாமல் தனி அணி அமைத்து போட்டியிடச் செய்து, தனது கூட்டணிக் கட்சிகளையும் இரட்டை இலைச் சின்னத்தில் போட்டியிடச்செய்தது.

அந்தத் தேர்தலில் மக்கள் நலக்கூட்டணி என்ற பெயரில் ஒரு அணி அமைந்து மாற்றத்தை முன்னிறுத்தி போட்டியிட்டது. பாமக தனியாகவும், பாஜக தனி அணியாகவும் போட்டியிட்டன. இந்தத் தேர்தலில் அதிமுக கூட்டணி 87 தொகுதிகளிலும், திமுக கூட்டணி 141 தொகுதிகளிலும், ம.ந.கூ. 1 தொகுதி யிலும், பாமக 2 தொகுதியிலும், பாஜக கூட்டணி 1 தொகுதியிலும், 2 தொகுதியில் இழுபறி நிலை என்றும் நியூஸ் 7, தினமலர் நாளிதழ் இணைந்து நடத்திய கருத்துக்கணிப்பு கூறியது.
அதிமுக கூட்டணி 164  தொகுதிகளிலும் திமுக கூட்டணி 66 இடங்களிலும் வெற்றிபெறும் என்று புதிய தலைமுறை தொலைக்காட்சி கணித்திருந்தது. வேறு எந்தக் கட்சிக்கும் தொகுதி கிடைக்காது என்று கூறியிருந்தது. இரண்டு கணிப்புகளுமே பொய்யாகியது. புதிய தலைமுறை கணிப்பில் வேறு எந்தக் கூட்டணிக்கும் இடங்கள் கிடைக்காது என்பது மட்டும் சரியாகியது.
1999 தேர்தலில் பாஜக வெற்றிபெற்று வாஜ்பாய் தலைமையில் ஆட்சி அமைந்தது. ஓரளவு நல்ல விஷயங்கள் நடந்தன. ஆனால், கோத்ரா கலவரம் சர்வ தேச அளவில் இந்தியாவுக்கு அவமானத்தை ஏற்படுத்தியது. 2004 தேர்தலில் காங்கிரஸ் தலைமையில் திமுக உள்ளிட்ட மாநிலக் கட்சிகள் அணி அமைத்து போட்டியிட்டன. அந்தத் தேர்தலில் ஒளிரும் இந்தியா என்று பாஜக கோடிக்கணக்கில் பணம் செலவழித்து விளம்பரம் செய்தது. கருத்துக்க ணிப்புகளும் பாஜகதான் ஜெயிக்கும் என்று கூவின. ஆனால், காங்கிரஸ் தலைமையிலான அணி வெற்றிபெற்று மன்மோகன்சிங் தலைமையில் ஆட்சி அமைத்து.

2009ல் நடந்த தேர்திலிலும் காங்கிரஸே மீண்டும் ஆட்சி அமைத்தது. 2014 தேர்தலுக்காக 2011 ஆம் ஆண்டிலிருந்து மோடியை புரமோட் செய்து, இல்லாத போட்டோஷாப் வேலைகளையெல்லாம் செய்து பில்டப் செய்து, 56 இன்ச் மார்பன் என்றெல்லாம் பட்டம்கட்டி சந்தித்த தேர்தலில் பாஜக கூட்டணிக்க்கு கிடைக்கும் இடங்கள் என்று வெவ்வேறு கருத்துக்கணிப்புகள் வெளியாகின. பாஜக அதிகபட்சமாக 340 பெறும் என்று ஒரு கருத்துக்கணிப்பு வெளியானது. காங்கிரஸ் கூட்டணி அதிகபட்சம் 148 பெறும் என்று ஒரு கருத்துக்கணிப்பு வெளியாகியது.
அந்தத் தேர்தலில் பாஜக கூட்டணி 336 இடங்களையும், காங்கிரஸ் கூட்டணி 59 இடங்களையும், இதரக்கட்சிகள் 148 இடங்களையும் பெற்றன. அப்போதிருந்த கூட்டணியும் இப்போது இல்லை. அப்போதிருந்த பொருளாதார நிலையும் இப்போது இல்லை. மோடியால் விளைந்த கேடுகள்தான் அதிகம். இப்படி இருக்கும்போது இப்போது வரிசைகட்டி வரும் கருத்துக்கணிப்புகள் எப்படி உண்மையாக இருக்கும்?

இந்தக் கருத்துக்கணிப்புகளின் பின்னணியில் பாஜகவின் மலிவான தந்திரம் இருக்கிறது. இந்த தந்திரத்துக்கு ஊடகங்கள் பலியாகி இருக்கின்றன. அதாவது, தேர்தல் முடிவுகளுக்கு முன் எதிர்க்கட்சிகள் இணைந்து ஒரு கூட்டணியை அமைத்து, அரசு அமைப்பது தொடர்பாக உடனடி முடிவுக்கு வந்து விடக்கூடாது என்ற மலிவான நோக்கம் பாஜகவுக்கு இருக்கிறது.
அதாவது, வாக்கு எண்ணிக்கை முடிவுகள் காங்கிரஸுக்கு அதிக இடங்கள் கிடைத்தால் யார் பிரதமர் வேட்பாளர்? எதிர்க்கட்சிகளுக்கு அதிக இடம் கிடைத்தால் யாருக்கு பிரதமர் பதவி? எந்தெந்தக் கட்சிகளுக்கு அமைச்சரவையில் என்ன இடம் என்பதையெல்லாம் பேசி இறுதி செய்து குடியரசுத் தலைவருக்கு விண்ணப்பம் அளித்துவிடாமல் தடுக்கவே இந்த ஏற்பாடு என்று அரசியல் பார்வையாளர்கள் கூறுகிறார்கள்.
அதாவது, பாஜக தனிப்பெருங்கட்சியாக வந்துவிட்டால், தன்னை அரசு அமைக்க அழைக்கும்படி குடியரசுத்தலைவரிடம் பாஜக விண்ணப்பம் கொடுக்க லாம். அவர் அழைத்துவிட்டால் எதிர்க்கட்சிகளை பேரம்பேசி வளைக்க பாஜக திட்டமிடலாம். அதற்கான வாய்ப்பை பாஜகவுக்கு கொடுக்காமல் தங்க ளுக்குள் உடன்பாடு எதையும் எதிர்க்கட்சிகள் எட்டிவிடக் கூடாது என்பதே இத்தகைய கருத்துக்கணிப்பு கண்றாவிகள் என்றும் அவர்கள் கருதுகிறார்கள்.


அப்போலோவில் கையெழுத்து வாங்கியது யார்?

அ.தி.மு.க சட்டமன்ற உறுப்பினர்களிடம் அப்போலோ மருத்துவமனையில் கையெழுத்து வாங்கியது யார்? என்று முன்னாள் முதல்வர் ஓ.பன்னீர்செல்வத் துக்கு, மக்களவை துணைச் சபாநாயகர் தம்பிதுரை அடுக்கடுக்கான கேள்விகளை எழுப்பியுள்ளார். மக்களவை துணைச் சபாநாயகர் தம்பிதுரை, டெல்லி யில் செய்தியாளர்களிடம் கூறுகையில், 'ஜெயலலிதாவின் இறுதிச் சடங்குக்கு முன் ஓ.பன்னீர்செல்வம் முதல்வராகப் பதவியேற்றது ஏன். சசி கலா பொதுச் செயலாளராக நியமிக்கப்பட்டபோது, பொருளாளராக இருந்தவர் பன்னீர்செல்வம். அதை, அவரால் மறுக்க முடியுமா. பொதுக்குழுவில் சசி கலா நியமனத்துக்கான கோப்பில் பன்னீர்செல்வமும், அவரது ஆதரவாளர்களும் கையெழுத்திட்டது ஏன்? குறிப்பாக, ஜெயலலிதாவின் மறைவுக்கு முன், சட்டமன்ற உறுப்பினர்களின் கூட்டத்தைக் கூட்டியது யார்? சட்டமன்ற உறுப்பினர்களிடம் அப்போலோ மருத்துவமனையில் கையெழுத்து வாங்கியது யார்? பொதுச்செயலாளர் இல்லை என்றால், அப்போது அவைத் தலைவராக இருந்த மதுசூதனன் என்ன செய்துகொண்டு இருந்தார்' என்று அடுக்கடுக்கான கேள்விகளை எழுப்பினார்.


பகடிவதை எதிராக சட்டம் அவசியம்.

கோலாலம்பூர், பகடிவதை கொலைகள் நிறுத்தப்பட வேண்டும். பள்ளிக்கூடங்களில் பகடிவதை சம்பவங்களை கட்டுப்படுத்த சட்டம் அமல்படுத்தப்பட வேண்டும் என்று பெற்றோர் நடவடிக்கை குழு ஒன்று வலியுறுத்துகிறது. பகடிவதை செய்யும் மாணவர்களுக்கு எதிராக நடவடிக்கை எடுப்பதற்கும், தங்களையும் பாதிக் கப்பட்ட மாணவர்களையும் பாதுகாப்பதற்கும் மலேசியாவில் சட்டம் இயற்றப்பட வேண்டும் என்று மெக்பாய் எனும் மலாக்கா பெற்றோர் நடவடிக்கை இயக்கம் குறிப்பிட்டுள்ளது. இம்மாதிரியான ஒரு சட்டம் இப்போது மிகவும் அவசியமாகின்றது.காரணம், தாங்கள் பழிவாங்கப்படலாம் என்ற அச்சத்தில் பிரச்சினைக்குரிய மாண வர்கள் மீது ஆசிரியர்கள் நடவடிக்கை எடுப்பது இல்லை. சில ஆசிரியர்களின் கார்கள் வேண்டுமென்றே சேதப்படுத்தப்பட்டிருக்கின்றன. இரவில் அவர் களின் வீடுகளில் கற்கள் எறியப்பட்டுள்ளன. பிள்ளைகள் அச்சுறுத்தப்பட்டிருக்கின்றனர். தொலைபேசியில் தொல்லைகள் போன்று பல்வேறு மிரட்டல் களை ஆசிரியர்கள் எதிர்நோக்குகின்றனர் என்று கூறுகிறார் அவ்வியக்கத்தின் தலைவர் மாக் சீ கின். இம்மாதிரியான சூழ்நிலைகளில் ஒழுங்கு நடவடிக்கை ஆசிரியர்களுக்கு அவர்களின் தலைமை ஆசிரியர்களிடமிருந்து போதிய ஆதரவு கிடைப்பதில்லை. எனினும், சட்ட ரீதியில் தங்களுக்கு பாதுகாப்பு இருந்தால் எவ்வித அச்ச உணர்வும் இன்றி அவர்களால் செயல்பட முடியும் என அவர் கருத்துரைத்தார். பத்து கவான் தொகுதி நாடாளுமன்ற உறுப்பினர் கஸ்தூரி பட்டு, புக்கிட் குளுகோர் ராம்கர்ப்பால் சிங், புக்கிட் மெர்தாஜம் ஸ்டீவன் சிம் ஆகியோர், பகடி வதைக்கு எதிராக சட்டம் இயற்றும்படி கடந்த வெள்ளிக்கிழமை அரசாங்கத்தை வலியுறுத்தினர். மாணவர்களை கட்டுப்படுத்த பள்ளிகளுக்கு அதிகா ரமளிக்கப்பட வேண்டும் என்று 2006-ஆம் ஆண்டு இங்கிலாந்து கல்விச் சட்டத்தை அவர்கள் மேற்கோள் காட்டினர். பகடிவதைக்கு ஆளாகும் பிள்ளைகள் மற்றும் பகடிவதை செய்பவர்களால் மிரட்டலுக்கு ஆளாகும் ஆசிரியர்களுக்கு அவசர பாதுகாப்பு வழங்கப்பட வேண் டும் என்றும் அவர்கள் வலியுறுத்தினர். பிள்ளைகளின் தவறுகளை மறைக்க நினைப்பது பெற்றோரின் இயல்பு. பெரும்பாலான சூழலில் ஆசிரியர்களையே அவர்கள் குறை கூறுவார்கள். இதனை தடுப்பதே இதற்கான நீண்ட கால தீர்வாகும். ஆகவே, சட்டம் இயற்றப்படுவது மட்டுமே இதற்கு நிரந்தர தீர்வாகும் என்று மாக் மேலும் கூறினார். பகடிவதைக்கு ஆளாகி மரணமடைந்த டி.நவீன், தற்காப்பு பல்கலைக்கழக மாணவர் ஸுல்ஃபார்ஹான் ஒஸ்மான் ஆகியோரை அவர் நினைவு கூர்ந்தார்.